Με πόσους διασωληνωμένους γεμίζουν οι 1200 ΜΕΘ; - Rethemnos Live\nΜε πόσους διασωληνωμένους γεμίζουν οι 1200 ΜΕΘ;\nΤι ακριβώς συμβαίνει με τις ΜΕΘ; Γιατί δεν συμφωνούν οι αριθμοί;\nΗ Κυβέρνηση δια του αρμοδίου υφυπουργού Υγείας, έχει ανακοινώσει (πολλές φορές) ότι η χώρα διαθέτει 1200 ΜΕΘ και ότι σύντομα θα αυξηθούν.\nΣήμερα στις ΜΕΘ είναι διασωληνωμένοι 391 συνάνθρωποι μας αλλά δημοσιεύματα κάνουν λόγο για «ασφυξία» στις ΜΕΘ και «πίεση του ΕΣΥ».\nΠιο συγκεκριμένα στο «Πρώτο Θέμα» αναφέρεται ότι «Συναγερμό έχει σημάνει στις υγειονομικές αρχές ο αυξημένος αριθμός εισαγωγών στα νοσοκομεία της Αττικής, όπως και η επιβάρυνση του επιδημιολογικού φορτίου, σε συνδυασμό με τη διασπορά των μεταλλαγμένων στελεχών. Κοντά στο 90% βρίσκεται, την ίδια στιγμή, η πληρότητα στις ΜΕΘ της Αττικής, οδηγώντας την κυβέρνηση να προβεί σε παράταση, κατά μία εβδομάδα, του σκληρού lockdown».\nΣτην ίδια σελίδα αναφέρεται ότι «Την παύση των διακομιδών περιστατικών Covid-19 σε νοσοκομεία της Αττικής από όμορους νομούς αποφάσισε το ΕΚΑΒ. Συγκεκριμένα βάσει του επιχειρησιακού σχεδιασμού της διαχείρισης διακομιδών για ασθενείς με κορωνοϊό, παύει η μεταφορά τους σε νοσοκομεία της περιοχής της πρωτεύουσας εάν τα περιστατικά μπορούν να αντιμετωπιστούν στα τοπικά νοσοκομεία».\nΣτη σελίδα Voria.gr της Θεσσαλονίκης διαβαζουμε «Οριακή φαίνεται να είναι η κατάσταση στη Θεσσαλονίκη με τις ΜΕΘ Covid, με την κατάσταση να θυμίζει Νοέμβριο. Χαρακτηριστικά είναι τα στοιχεία που παρέθεσε στο ραδιόφωνο του ΣΚΑϊ ο καθηγητής Παθολογίας Βασίλης Κώτσης, καθώς επισήμανε ότι η πληρότητα στις ΜΕΘ στα νοσοκομεία της Θεσσαλονίκης φτάνει στο 70-75%.\nΑνέφερε επίσης ότι η ανοσία στη συμπρωτεύουσα είναι μεταξύ 5% με 10%».\nΚάτι ανάλογο συμβαίνει και στην περιοχή της Αχαΐας όπου διαβάζουμε σε τοπικά ΜΜΕ ότι έχουν αυξηθεί οι εισαγωγές ασθενών με κορονοϊό και ότι «αναζητείται τρόπος να «ανοίξουν» περισσότερες κλίνες νοσηλείας και ΜΕΘ, προκειμένου να μην καταρρεύσει το σύστημα».\nΚαταλήγουμε στο σαφές συμπέρασμα πως το «νεκρό» διάστημα της πανδημίας, το τετράμηνο Μαΐου-Αυγούστου δεν υπήρξε καμιά προετοιμασία για την ενίσχυση του ΕΣΥ. Και ένα χρόνο μετά την «έναρξη» της πανδημίας στη χώρα μας και με δεδομένο πως δεν υπάρχει επίσημη ενημέρωση για τον αριθμό των ΜΕΘ, μάλλον το 1200 είναι νούμερο που δεν ανταποκρίνεται στην πραγματικότητα…


prefadoros-nafplio.blogspot.gr: "Αποφύγαμε τη χρεοκοπία". Και γιατί εξαθλιωθήκαμε;\n"Αποφύγαμε τη χρεοκοπία". Και γιατί εξαθλιωθήκαμε;\nΔυστυχώς ακόμα και τα απαισιόδοξα σενάρια αποδείχτηκαν φτωχά για να αποδώσουν τη σκληρή πραγματικότητα που βιώνει ο Ελληνικός και ο Κυπριακός λαός. Με ακατανόητες αποφάσεις, ακόμα και για τον πιο σκληρό Καπιταλισμό, οδηγούνται χώρες στην εξαθλίωση χωρίς λογική και εμφανές επιδιωκόμενο αποτέλεσμα.\nΤι θέλουν επιτέλους, ξέρουν; έχουν κάποιο στόχο; κάπου που θέλουν να πάνε; εντάξει, η κλοπή της λαϊκής αποταμίευσης και μόχθου μπορεί να γίνουν πολύ πιο απλά και σίγουρα, εδώ όμως μιλάμε για πραγματική σφαγή και δρόμους χωρίς διέξοδο.\nΜε ανεργία κοντά στο 30%, ύφεση μεταξύ 5-6%, με αναβολή στις αποκρατικοποιήσεις, κλείσιμο μιας μονάδας της ΑΓΕΤ Ηρακλής, φυγή της Michelin στη Ρουμανία, πιστεύει ακόμα κανείς ότι έρχονται επενδύσεις που θα δώσουν πνοή σε μια καθισμένη οικονομία;\nΠοιος θα αφήσει τα λεφτά του στην Κύπρο; ποιος θα βάλει τα λεφτά του σε επένδυση στην Ελλάδα;\nΔιώτης, Παπακωνσταντίνου, Γιώργος Παπανδρέου, ΣΔΟΕ, ΚΥΠ, Κουρής και βία σε φυλακισμένους το παζλ της ημερήσιας ειδησεογραφίας και ένας Πρωθυπουργός "κρυμμένος" στο Μαξίμου εδώ και δέκα μέρες.\nΔυο χρόνια τα λέω και τα γράφω, αυτά που τώρα βλέπω είναι ακόμα χειρότερα, θα πάμε ακόμα πιο κάτω, ο πάτος κατέβηκε.\n*** Ημέρα λύπης για την αποδημία του Ιεράρχη, όμως η ζωή συνεχίζεται και έτσι δύσκολη που έγινε αξίζει να αναρωτιόμαστε, τουλάχιστον αυτό ήθελε και ο Ιάκωβος Β΄, στην όποια κατεύθυνση.


Διαβάστηκε από 47358 αναγνώστες\nΤο τέλειο ελαστικό για όλες τις χρήσεις, ανήκει στη σφαίρα της φαντασίας. Κάθε μοτοσυκλέτα έχει τη δική της κατηγορία ελαστικού, ανάλογα τη χρήση που προορίζεται.\nΕίναι τα ελαστικά επιδόσεων. Αυτή η κατηγορία, έχει ως ζητούμενο, την άριστη συμπεριφορά στην πολύ γρήγορη οδήγηση. Υπάρχουν ελαστικά χωρίς χάραξη (slick), αποκλειστικά για χρήση σε περιβάλλον πίστας, καθώς και ελαστικά για ασφάλτινη χρήση.\nΣτα αγωνιστικά ελαστικά υπάρχει η δυνατότητα επιλογής ανάμεσα σε μαλακή, μεσαία και σκληρή γόμα. Πλέον κατασκευάζονται και δίγομα ή τρίγομα, που σημαίνει ότι στο σκελετό τους , έχουν δύο η τρεις, διαφορετικής σκληρότητας γόμες, αντίστοιχα. Η κορώνα (το κεντρικό μέρος)συνήθως, είναι σκληρότερη για να αντέχει στην καταπόνηση και όσο κινούμαστε στα πλαϊνά του ελαστικού, ο σκελετός μαλακώνει, προσφέροντας καλύτερη πρόσφυση. Αυτό δεν αποκλείει την πιθανότητα, σε ορισμένα ελαστικά, να είναι και η κορώνα μαλακή, για ακόμα καλύτερο κράτημα. Απευθύνονται σε μοτοσυκλέτες supersport, χωρίς να κάνουν παραχώρηση στο κράτημα, με αποτέλεσμα τη μικρότερη διάρκεια ζωής τους.\nΣτην κατηγορία Touring, συγκαταλέγονται τα ελαστικά τουρισμού. Έχουν κυριότερα γνωρίσματα την αντοχή στη φθορά, την αντοχή στο χρόνο και την καλή πρόσφυση. Έχουν ιδιαίτερα σκληρό σκελετό, ώστε να ανταποκρίνεται στο αυξημένο βάρος της μοτοσυκλέτας, λόγω συνεπιβάτη και αποσκευών. Η κατασκευή τους, προσφέρει αυξημένη αντοχή, σε συνθήκες που φθείρουν το ελαστικό. Παρόλη την σκληρότητα που παρουσιάζουν, συνδυάζουν καλά επίπεδα πρόσφυσης, ανάμεσα στα χαρακτηριστικά τους. Απευθύνονται σε μοτοσυκλέτες με τουριστική φιλοσοφία, που καλύπτουν μεγάλες αποστάσεις και έχουν αυξημένο βάρος.\nΕίναι μια κατηγορία, που περιλαμβάνει ελαστικά που ισορροπούν ανάμεσα στην άσφαλτο και το χώμα. Ο διπλός χαρακτήρας τους , τα κάνει ιδανικά για μοτοσυκλέτες της αντίστοιχης κατηγορίας. Η διαφοροποίηση που παρουσιάζουν, έχει να κάνει με τα ποσοστά χρήσης μεταξύ ασφάλτου και χώματος. Αν το ελαστικό έχει βαθιά χάραξη με τακούνι, είναι περισσότερο χωμάτινο, παρουσιάζοντας τραχύ πέλμα, δύσκολο-κατάβλητο σε συνθήκες φθοράς, αλλά με περιορισμένες ασφάλτινες δυνατότητες, που έχουν αντίκτυπο στην πρόσφυση. Αντίθετα, αν το ελαστικό, φέρει πιο ήπια χάραξη, είναι περισσότερο προσανατολισμένο για τον δρόμο, με περιορισμένες δυνατότητες στο χώμα.\nΑφορούν μοτοσυκλέτες που κινούνται αποκλειστικά στο χώμα και η πρόσφυση τους στην άσφαλτο είναι σχεδόν ανύπαρκτη. Προορίζονται κυρίως για αγωνιστική οδήγηση και τοποθετούνται σε enduro και motocross μοτοσυκλέτες. Χαρακτηριστικό τους είναι η ύπαρξη τακουνιών στο πέλμα, που ανάλογα την πυκνότητα και τη σκληρότητα τους είναι κατάλληλα για μαλακά, αμμώδη ή πιο ξερά και πέτρινα εδάφη.\nΕλαστικά scooter – παπιών:\nΣε αυτή την κατηγορία, συγκαταλέγονται τα ελαστικά με τη μεγαλύτερη απήχηση, καθώς αφορούν τον μεγάλο αριθμό των παπιών και των scooter, που κυκλοφορούν. Είναι μια κατηγορία, που έχει αναρίθμητες επιλογές. Η διαφοροποίηση, συνίσταται στο γεγονός της αντοχής, σε συνάρτηση με τη φθορά και την πρόσφυση.


Περίεργοι Ξανθιώτες: Windows Vista - Μικροπροβληματα\nWindows Vista - Μικροπροβληματα\nΠαιδια βρηκα ενα ενδιαφερον αρθρο στο in.gr του (Του Νίκου Βασιλάκου) και πιστευω πως πρεπει να το διαβασετε γιαυτο κ το ανεβασα.\nΗ πλειοψηφία των χρηστών αναφέρει τουλάχιστον ένα σημαντικό πρόβλημα προσπαθώντας να λειτουργήσουν τα Vista με υπάρχοντα προγράμματα ή το υλικό και τα περιφερειακά που διαθέτουν.\nΌσον αφορά στην εμφάνιση όμως, όλοι συμφωνούν: Τα Vista δείχνουν υπέροχα!\nΕνθουσιασμένοι με το Aero\nΟι περισσότεροι χρήστες δηλώνουν ότι η νέα εμφάνιση είναι μεγάλη πρόοδος. Το ημιδιαφανές περιβάλλον Aerο που διατίθεται με τις έκδοσεις Premium και Ultimate είναιαπό τα χαρακτηριστικά των Vista που δικαιολογούν την έκφραση της Μicrosoft "The Wow starts now" (Το καταπληκτικό αρχίζει τώρα).\nΚάρτες γραφικών και οδηγοί αναπαραγωγής πολυμέσων\nΈνα από τα συχνότερα προβλήματα των χρηστών είναι η απόκτηση των σωστών οδηγών εικόνας και ήχου για να απολαύσουν το περιβάλλον εργασίας Aero και το DirectX 10 (DX10), το οποίο δίνει ρεαλιστική και ταχύτερη απόδοση στα παιγνίδια.\nΠροβλήματα συνεργασίας των καρτών γραφικών είναι στην κορυφή των αναφορών, ακολουθούμενα από προβλήματα με τις κάρτες ήχου και δυσλειτουργίες των web καμερών.\nΣυγκεκριμένα, η nVidia, κυκλοφόρησε νέους οδηγούς για τις κάρτες των σειρών GeForce 6 και 7 στο τέλος Ιανουαρίου, αλλά όχι και για την GeForce 8800 για την οποία οδηγοί κυκλοφόρησαν τρεις εβδομάδες αργότερα. Αυτό διότι, σύμφωνα με την εταιρεία nVidia, η δημιουργία οδηγών για τα Vista είναι πολύ πιο περίπλοκη διαδικασία από ό,τι για τα ΧΡ.\nΑλλαγές στον τρόπο εγκατάστασης προγραμμάτων\nΑρνητικά σχόλια σημειώθηκαν για το User Account Control. Στα XP, ήταν ευκολότερο να εγκαταστήσει κανείς λογισμικό, ενώ με τις ρυθμίσεις των Vista, πρέπει να επιβεβαιώνεται κάθε αλλαγή στο σύστημα. Αυτό βέβαια αποτρέπει την αυτόματη εγκατάσταση επιβλαβούς λογισμικού, αλλά επιβαρύνει την καθημερινότητα του απλού χρήστη.\nΠροβλήματα με Antivirus και Firewall\nΤα μέτρα ασφάλειας των Vista δυσχεραίνουν την ορθή λειτουργία και του νόμιμου λογισμικού και ειδικά του λογισμικού ασφάλειας. Το 50% των χρηστών είχε προβλήματα με την χρήση εφαρμογών στα Vista, με τους ανιχνευτές ιών, τους πύρινους τοίχους και τα προγράμματα αναπαραγωγής πολυμέσων να παρουσιάζουν τα περισσότερα.\nΗ ZoneAlarm σχεδιάζει να κυκλοφορήσει νέα φιλική προς τα Vista έκδοση, ενώ McAfee και Symantec σκοπεύουν να ανταποκριθούν στο νέο λειτουργικό, καθώς οι εκδόσεις τους είναι ακόμη συμβατές μόνο με την 32-bit έκδοση των Vista, αλλά για την 64-bit το λογισμικό ασφαλείας τους θα κυκλοφορήσει αργότερα εντός του 2007.\nΕυκολότερα όταν είναι προεγκατεστημένα\nΙδιαίτερο ενδιαφέρον παρουσιάζει το γεγονός ότι όσοι χρήστες έλαβαν το νέο λειτουργικό προεγκατεστημένο σε νέο μηχάνημα αντιμετώπισαν τα λιγότερα προβλήματα.\nΚαταλήγωντας, αξίζει να αναφερθεί ότι το 50% των χρηστών που έχουν Vista είχαν ένα τουλάχιστον πρόγραμμα που δεν κατάφεραν να χρησιμοποιήσουν στο νέο λειτουργικό.\nPosted by Xanthiotes at 11:45 μ.μ.\nΘα πάρω υπολογιστή το καλοκαίρι αλλά θα εγκαταστήσω τα XP. Εαν δεν βγει service pack 1 και δεν περασουν 2 χρόνια τα Vista δεν θα τα βάλω. Δεν είμαι ενάντια στη νέα τεχνολογία. Απεναντίας. Απλά όσο και να με γοητεύει η ιδέα των καινούργιων windows άλλο τόσο με εκνευρίζει όταν πάει κάτι στραβά στο σύστημα και καταρρέει... Και εαν βρεις λύσει έχει καλώς... Αλλά μιας και ακόμα δεν υπάρχει η τεχνογνωσία στην παρούσα φάση (πέραν από εμένα) και πολλών τεχνικών, προτιμώ να φανώ λιγάκι συντηρητική σε αυτή τη φάση.\n17 Μαΐου 2007 - 9:40 π.μ.


My Lovable Baby: Happy moments: Παιδική αθωότητα...\nHappy moments: Παιδική αθωότητα...\nκόρης μου (Δάειρα-Δήμητρα) που την περάσαμε με αγαπημένα πρόσωπα το Σαββατόβραδο, μας γέμισαν το Σάββατο. Μία παιδική παράσταση που παρακολουθήσαμε την Κυριακή το πρωί και μεσημεριανό-απογευματινό φαγητό και βόλτα δίπλα στη θάλασσα, γέμισαν την Κυριακή μας. Και τέλος σήμερα, ανήμερα της εθνικής επετείου, ξεκινήσαμε τη μέρα μας παρακολουθώντας τη μαθητική παρέλαση, συνεχίσαμε για καφεδάκι με αγαπημένη παρέα και ολοκληρώσαμε με μία 3ωρη (πάλι!!!) μεσημεριανή σιέστα που κράτησε μέχρι το βραδάκι. Με λίγα λόγια, αν δεν ήμασταν στους δρόμους, κοιμόμασταν :) Αυτές τις μέρες μου βγήκε πολλή κούραση και ευτυχώς ξεχάστηκα λίγο από\nτο θέμα που με απασχολεί τον τελευταίο καιρό με τον παιδικό της μικρής.\nΕίχα πολλά χρόνια να παρακολουθήσω παρέλαση. Από όταν μπήκα στο πανεπιστήμιο μέχρι και σήμερα, μπορώ να πω ότι δεν ξανααισθάνθηκα ποτέ όπως παλιά όσον αφορά στις γιορτές και στις εθνικές επετείους. Περνούσαν χωρίς να τις καταλαβαίνω. Ήταν για μένα μέρες συνηθισμένες όπως οι άλλες. Αν έπεφταν καθημερινή και είχαμε αργία, τότε κάτι γινόταν. Αν έπεφταν όμως μέσα σε Σαββατοκύριακο, τότε ήταν που μου περνούσαν στον ντούκου.\nΌταν ήμουν πιτσιρίκι θυμάμαι ήταν άλλη φάση. Μέρες πριν η νηπιαγωγός μας, μας διάβαζε ποιήματα και μας έβαζε να ακούσουμε τραγουδάκια της Σοφίας Βέμπο, κάναμε χειροτεχνίες και ζωγραφική με θέμα τη σημαία και την επέτειο του 'ΟΧΙ', παίρναμε εργασία στο σπίτι να μάθουμε το ποίημα, όταν έφτανε η ημέρα της γιορτής και ερχόταν η σειρά μου θυμάμαι ανέβαινα πάνω στο βάθρο, έκανα υπόκλιση, με έπιαναν τα κλάμματα και μετά έμενα στήλη άλατος και φυσικά δεν έλεγα το ποίημα σχεδόν ποτέ στο νηπιαγωγείο. Στο δημοτικό άρχισα να παίρνω τα πάνω μου και να μου φεύγουν οι ντροπές. Στο δε γυμνάσιο και λύκειο, η σχολική γιορτή και η συμμετοχή στην παρέλαση με κρατούσαν στο πνεύμα των ημερών. Εκεί δεν υπήρχαν χειροτεχνίες και τραγουδάκια.\nΚαι μετά μπήκα στο πανεπιστήμιο και μαζί με την παιδική μου αθωότητα έχασα και όσα τη συνοδεύουν. Όπως τον ενθουσιασμό να συμμετέχω και να αισθάνομαι τις γιορτές και ειδικότερα τις εθνικές επετείους.\nΣήμερα, πάρα πολλά χρόνια μετά (εντάξει, δεν είμαι και γριά, αλλά λέμε τώρα...), μπήκα ξανά στο κλίμα της ημέρας, μόνο και μόνο που πήγαμε την κόρη μου να παρακολουθήσει την παρέλαση. Έβλεπε αφ' υψηλού (καβάλα στο σβέρκο του πατέρα της), κουνούσε τη σημαία της και ενίοτε φώναζε "μπλάβο μπλάβο" στα παιδάκια που παρέλαυναν.\nΚαι τότε θυμήθηκα πώς ήταν όταν ήμουν και εγώ παιδί. Όταν έβαζα τα καλά μου ρούχα και πηγαίναμε με τους γονείς μου στην κατάθεση στεφάνων και μετά στην παρέλαση (είτε ως θεατής είτε ως συμμετέχουσα). Νοστάλγησα τις μέρες εκείνες και σκέφτηκα πόσο γρήγορα πέρασαν τα χρόνια...\nΠόσο γρήγορα μου έφυγε η παιδική αθωότητα...\nΠόσο γρήγορα μεγάλωσα και έγινα εγώ μαμά να συνοδεύω το δικό μου παιδί στην παρέλαση, να βλέπω το δικό μου παιδί να κυματίζει τη γαλανόλευκη...\nΔάειρα: Μαμά, τέλω και εγώ να κάνω παλέλαση.\nΜαμά (εγώ): Αγάπη μου, θα κάνεις όταν μεγαλώσεις.\nΔάειρα: Μαμά, μεγάλωσα.\nΜαμά: Ναι. Έχεις μεγαλώσει λίγο αλλά δεν είσαι ακόμη πολύ μεγάλη ώστε να κάνεις παρέλαση!\nΔάειρα: Μαμά; Πάμε στο σπίτι μας να πιω το γάλα μου να μεγαλώσω για να έλθω να κάνω και εγώ παλέλαση.\nΑυτό σημαίνει παιδική αθωότητα...\nΚλείνω, παραθέτοντας ένα βιντεάκι από ένα ποίημα που έμαθε η κόρη μου στον παιδικό και απήγγειλε σήμερα το πρωί στο σπίτι. Μου θύμισε εμένα όταν με απομαγνητοφωνούσε η μαμά μου 35 χρόνια πριν να απαγγέλω ποιηματάκια για το 'ΌΧΙ'.\nΜέσα από το παιδί μου, αρχίζω και νιώθω ξανά παιδί. Τη δική μου χαμένη παιδική αθωότητα, την βλέπω πλέον στο παιδί μου...\nΥ.Γ. Η κόρη μου απήγγειλε σήμερα και ένα άλλο ποίημα, αλλά επειδή διακωμωδεί την Ιταλία, τη Ρώμη και τον Μουσολίνι, είπα να μην το παραθέσω στην ανάρτηση και παρεξηγηθεί κανένας Ιταλός αναγνώστης μου :)\nΣΥΝΤΑΚΤΗΣ: My Lovable Baby (by Daeira mommy) ΠΟΤΕ? 28.10.13\nBeautyandthefoodbeast Δευτέρα, 28 Οκτωβρίου, 2013\naxou mwre ti glukouli!!!!!!!! :D :D\npantws ki egw pleon den niw8w kati idiaitero gia tis giortes...mono xristougenna-pasxa kai auto oxi opws palia!dustuxws!\nCraftlandgr Τρίτη, 29 Οκτωβρίου, 2013\nφωνουλα γλυκεια!!!μπραβο της!!!2 ολοκληρα τετραστιχα!!Ετσι ειναι ,μεσα απο τα παιδακια μας βλεπουμε ,αλλιως πολλα πραγματα!!κι εγω θυμαμαι που πηγαμε περισυ με την μικρη και κρατουσε την σημαια της και χειροκροτουσε ειχα συγκινηθηθει τοσο..Φετος εκανε στο σπιτι προβα την παρελαση που μαθανε στον παιδικο. Καλα εκανες και ξεκουραστηκες!!φιλια\nΕλπίδα - two boys and hope Τρίτη, 29 Οκτωβρίου, 2013\nψυχούλα μου γλυκιά!!! τι φωνούλα τέλεια!! Λιώνω... Εμένα μου αρέσουν οι γιορτές.. Όλες.. Και είναι στο χέρι μας να τις κάνουμε ξεχωριστές και να τις ξαναδούμε μέσα απο τα μάτια των παιδιών μας!! φιλάκια Ασπασάκι!!\nΑγγελική Τρίτη, 29 Οκτωβρίου, 2013\nΝα το χαίρεστε το Δαειρόπλασμα και της εύχομαι να μείνει έτσ γλυκιά κι αθώα όσο πιο πολύ μπορεί !!! xxx\nXristina @ Dear e-diary Τρίτη, 29 Οκτωβρίου, 2013\nΠες στη Δάειρα ότι εάν μεγαλώσει λίγο ακόμα θα έρθω και θα τη φάω...\nΤι πλάσμα είναι αυτό!! Τι φωνούλα...\nΑννα Τρίτη, 29 Οκτωβρίου, 2013\nΝα τη χαίρεστε τη μικρούλα σας...\nΓια μένα οι γιορτές συνεχίζουν να είναι κάτι ξεχωριστό....\nΣυνεχίζουν λόγω του επαγγέλματος\nΣτολίζω την τάξη, κάνουμε κατασκευές, ακούμε τραγουδάκια...\nΠηγαίνω στην παρέλαση να καμαρώσω τους μαθητές του σχολείου μου...\nParents Land Gr Τρίτη, 29 Οκτωβρίου, 2013\nΑπίστευτη η μικρή σου. Το λέει και τραγουδιστα. Εγώ φέτος πήρα τους γιους μου και μαζί με τους αλλους καθηγητες του φροντιστηριου πήγαμε να καμαρώσουμε τους μαθητες μας. Ηταν μια διαφορετική εμπειρια. Αν και πηγαινα με τα μικρα σχεδον καθε χρόνο αυτήν την φορά ήταν διαφορετικά. Παρέλασαν πολλά από τα παιδιά μου.\nΕυχομαι σύντομα να καμαρώσεις και την Δαειρα.\nSheena Dimitriou Τρίτη, 29 Οκτωβρίου, 2013\nαχού!!!! το γλυκό μου!!! τι φωνούλα είναι αυτή!!!! Να την χαίρεσαι Ασπασάκι μου:)))\nΑσπασία μου, με συγκίνησες πολύ με όσα γράφεις. Με έκανες να νοσταλγήσω εκείνα τα ωραία χρόνια που ένιωθα και εγώ ό,τι ένιωσες εσύ χθες παρακολουθώντας μαζί με σένα και τον μπαμπά σου την παρέλαση στο Καναλάκι την 28 Οκτωβρίου. Ήσουν τότε δυόμισι μήνες μικρότερη από τη Δάειρα. Θυμάμαι εκείνα τα παιδικά ματάκια σου με πόση απορία και θαυμασμό κοίταζαν τα παιδιά των σχολείων που έκαναν παρέλαση.\nΔυστυχώς τα χρόνια περνούν πολύ γρήγορα. Γι αυτό οφείλουμε να ζούμε πραγματικά! Η ζωή είναι δράση και πολύ καλά κάνετε που τη χαίρεστε και δραστηριοποιείστε σε πολλά και διάφορα και μαζί σας και το αγαπημένο μας αηδονάκι που τόσο μελωδικά απαγγέλλει το ποίημα. Η φωνούλα της είναι τόσο γλυκιά που, όταν την ακούω, ευφραίνει την ψυχή μου. Νιώθω ότι το κάθε τι το ζει και το αποδίδει με ζέση.\nΣας εύχομαι να την καμαρώνετε πάντα και στην παρέλαση. Αυτή η σπίθα που νιώθω ότι βγαίνει από μέσα της εύχομαι να της δώσει φτερά να πετάξει πολύ ψηλά και να αγαπήσει τη ζωή. Να δημιουργήσει ό,τι ευγενές και ό,τι ωραίο και να πλέει σε πελάγη ευτυχίας.\nOwl Mommy Βέρα Τρίτη, 29 Οκτωβρίου, 2013\nΑχ, τρελαίνομαι για τη φωνή και τα λογάκια της! Άντε και του χρόνου (εννοώ με τον καινούριο χρόνο..αμέ) φιλενάδα να πάτε τετραπλοί στην παρέλαση!\nDimitra•Counting SΜiLES Πέμπτη, 31 Οκτωβρίου, 2013\nΠες μου πως να διαβάσω την ανάρτησή σου όταν με παρασέρνει αυτή η φωνούλα της κορούλας σου της γλυκιάς:)\nΗ πρώτη παρέλαση της Δαειρούλας λοιπόν ως θεστής φυσικά. Άντε με το καλό να την καμαρώνετε να πσρελαύνει κιόλας και εκεί να σε δω να τρέχει το δάκρυ κορόμηλο!!!\nΝα το χαιρόμαστε το Δαειράκι-Δημητράκι σου το πανέξυπνο και πανέμορφο!!!\nΚάλη και Κατερίνα από Ανθομέλι Τρίτη, 05 Νοεμβρίου, 2013\nΕίναι μια γλύκα η φωνούλα της!


ΣΩΣΙΒΙΟ ΓΙΑ ΜΕΡΚΕΛ Η DEUTSCHE BANK, ΟΞΥΓΟΝΟ ΓΙΑ ΤΣΙΠΡΑ - Πανικός στην ΕΕ για την ύπαρξη του Ρωσικού στόλου στην Μεσόγειο\nΗ προδοσία της Κύπρου από Αναστασιάδη - Τσίπρα περνάει από δημοψήφισμα\nΣτο Κυριακάτικο φύλλο (20/11/2016) της Ελεύθερης Ώρας, έγραφα ότι η μεγαλύτερη εμπορική τράπεζα της Γερμανίας και όχι μόνο, η Deutsche Bank, σύμφωνα με τους Αμερικανούς έχει άνοιγμα στις αγορές, περί τα 50 τρις δολάρια. Κατάρρευση της εν λόγω τράπεζας θα προκαλούσε παγκόσμιο σοκ, πολλαπλάσιο εκείνου της Lehman Brothers. Όταν το ΔΝΤ εκτιμά ότι η κατάρρευση της Deutsche Bank θα δημιουργήσει Παγκόσμιο Συστημικό Κραχ. Μια πιθανή κατάρρευση της Deutsche Bank θα δημιουργήσει κατάρρευση ολόκληρου του οικοδομήματος της Ευρωζώνης. Γι΄αυτό στη Γερμανία είναι συνεχή τα δημοσιεύματα τρόμου από μεγάλες γερμανικές εφημερίδες. Επίσης, η Deutsche Bank καλείται να πληρώσει στις ΗΠΑ πρόστιμο 14 δις δολαρίων, που επιβλήθηκε από τις ΗΠΑ (εποπτικές της αρχές) για τη συμμετοχή της τράπεζας στο σκάνδαλο τιτλοποιημένων στεγαστικών δανείων.\nΩς μεγάλος επιχειρηματίας ο Τραμπ, γνωρίζει από διαπραγμάτευση.\nΗ Μέρκελ και η Deutsche Bank θεωρούσαν ότι το πρόστιμο θα κυμαινόταν περί τα 2,5 – 3 δις δολάρια. Και η είδηση του προστίμου των 14 δις δολαρίων, έπεσε σαν ταμπλάς στο κεφάλι της Άγκελας Μέρκελ. Γιατί θεωρείται, πολύ δύσκολο να μπορέσει η Deutsche Bank να πληρώσει ένα τόσο μεγάλο πρόστιμο και είναι δεδομένη πως αυτή η αδυναμία θα παρασύρει όλο το γερμανικό τραπεζικό σύστημα.\nΑπό εκεί και μετά, το ζήτημα είναι τι θα επιλέξει η Καγκελάριος της Γερμανίας.\nΘα στηρίξει με κρατικά κεφάλαια την Deutsche Bank; Μια προοπτική που μέχρι αυτή τη στιγμή απορρίπτει η Μέρκελ. Όταν το Φθινόπωρο του 2017, έχει εκλογές στη Γερμανία και φαντάζει απίστευτα δύσκολο, να ζητήσει από του γερμανούς φορολογούμενους να στηρίξουν το εγχείρημά της.\nΆρα, για την Frau Merkel το δίλημμα είναι πολύ μεγάλο! Δηλαδή, μπρος βαθύ και πίσω ρέμα!\nΊσως λοιπόν, η διαχεόμενη – από κύκλους Τραμπ – λύση της Deutsche Bank, να βοηθήσει την Άγκελα Μέρκελ.\nΆλλωστε, ο Ντόναλντ Τραμπ, που ως μεγάλος επιχειρηματίας που έστησε μια οικονομική αυτοκρατορία, γνωρίζει από σκληρές διαπραγματεύσεις και ενδεχομένως να αποβούν υπέρ της Ελλάδος!!\nΦόβος τους και τρόμος τους, η εκλογή Τραμπ και το σεργιάνι του ρωσικού στόλου στη Μεσόγειο.\nΑπό τη μια μεριά η εκλογή του Ντόναλντ Τραμπ, από την άλλη το σεργιάνι του ρωσικού στόλου στη Μεσόγειο. Και τα δυο τα υποδέχθηκαν οι Παγκοσμιοποιητές με φόβο και τρόμο. Τραμπ και Πούτιν τους χαλούν τα σχέδια. Από κοινού ναρκοθετούν στο πεδίο δράσης της Νέας Τάξεως Πραγμάτων.\nΈτσι, φεύγοντας από την Αθήνα ο απερχόμενος Πρόεδρος των ΗΠΑ, Μπάρακ Ομπάμα, μετέβη στο Βερολίνο. Εκεί όπου είναι η νέα Ευρωπαϊκή έδρα της ΝΤΠ. Έπρεπε να συζητηθούν αυτά τα δυο θέματα.\nΣτο τραπέζι του φόβου και του τρόμου, συσκέφθηκαν: ο Πρόεδρος των ΗΠΑ Μπάρακ Ομπάμα, η Καγκελάριος της Γερμανίας Άγκελα Μέρκελ, ο Γάλλος Πρόεδρος Φρανσουά Ολάντ, ο Πρωθυπουργός της Ιταλίας Ματέο Ρέντσι και η Πρωθυπουργός του Ηνωμένου Βασιλείου Τερέζα Μέι.\nΒλέπετε, οσονούπω, η ρωσική αρμάδα θα περάσει από τα στενά της Μάγχης και έπρεπε να αποφασίσουν για τη στάση που θα κρατήσει το Ηνωμένο Βασίλειο.\nΟ Μπάρακ Ομπάμα προσπάθησε να τους καθησυχάσει, προβλέποντας, ότι όσον αφορά τον Τραμπ, στην πορεία θα ρίξει τους “επαναστατικούς” του τόνους. Όσον αφορά την έλευση του ρωσικού στόλου από τα στενά της Μάγχης, πρέπει να αντιμετωπισθεί με νηφαλιότητα και να μην επιτραπεί στα λιμάνια του Ηνωμένου Βασιλείου, ο ελλιμενισμός του.\nΩστόσο, παρά την προσπάθεια του Ομπάμα, ο φόβος και ο τρόμος εξακολουθούν να φωλιάζουν στα σωθικά των τοκογλύφων – “εταίρων” μας στην ΕΕ…\nΤσαλακωμένος ο Ομπάμα στην επίσκεψη της Αθήνας.\nΑς γυρίσουμε όμως λίγο πίσω. Στις συζητήσεις που έλαβαν χώρα μεταξύ του Ομπάμα και του Τσίπρα. Ο “ωτακουστής” του Μαξίμου μας ενημέρωσε, ότι ο Ομπάμα στα “θέλω” του προς τον Αλέξη Τσίπρα, δεν ήταν πιεστικός αλλά απόλυτα χαλαρός. Βλέπετε, είχε μεσολαβήσει η εκλογή του Τραμπ. Εξ ου και το προσωνύμιο, “κουτσή χήνα” για τον απερχόμενο Πρόεδρο, που χρησιμοποιούν οι Αμερικανοί για τον απερχόμενο Πρόεδρό τους.\nΠάντως εσείς, θα ενθυμείσθε, ότι έγκαιρα σας είχαμε ενημερώσει πως ο Μπάρακ Ομπάμα έρχεται στην Ελλάδα, όχι για να εκπληρώσει κάποιο παιδικό του όνειρο, αλλά για να κλείσει τα θέματα της διχοτόμησης του Αιγαίου και της κατάργησης της κυπριακής δημοκρατίας.\nΠρος το παρόν, η εκλογή Τραμπ, “πάγωσε” τον διακαή πόθο της Παγκοσμιοποίησης για διχοτόμηση – τριχοτόμηση του Αιγαίου μας. Γι΄ αυτό, αποθαρρύνουν και δεν επιτρέπουν στον Τούρκο Σουλτάνο Ερντογάν, ένα θερμό επεισόδιο στο Αιγαίο.\nΟμπάμα, Τσίπρας, Αναστασιάδης, υπέρ της διζωνικής δικοινοτικής ομοσπονδίας στην Κύπρο\nΌμως, στο θέμα της κατάργησης της κυπριακής δημοκρατίας, δεν κάνουν πίσω. Επιμένουν οι Παγκοσμιοποιητές ότι μέχρι τις 20 Ιανουαρίου 2017 που αναλαμβάνει επίσημα ο Ντόναλντ Τραμπ, Πρόεδρος των ΗΠΑ, πρέπει να έχει τεθεί η υπογραφή του Ομπάμα στην κατάργησή της.\nΆλλωστε, το δήλωσε ο Μπάρακ Ομπάμα στο δείπνο που του παρέθεσε ο Προκόπης Παυλόπουλος στο Προεδρικό Μέγαρο, ότι υποστηρίζει τη διζωνική δικοινοτική ομοσπονδία στην Κύπρο. Στην οποία θέση, συμφώνησε απόλυτα ο Αλέξης Τσίπρας. Όπως έχει συμφωνήσει και ο Πρόεδρος της Κύπρου, Νίκος Αναστασιάδης.\nΣυμφώνησαν επίσης, να μην υπάρχουν εγγυήτριες δυνάμεις στο Νησί.\nΌπως επίσης, συμφωνούν να παραμείνουν τα στρατεύματα Κατοχής στα Κατεχόμενα. Η μοναδική αντίδραση του Έλληνα Πρωθυπουργού, ήταν να γίνει η σταδιακή αποχώρησή τους.\nΜια καθ΄ όλα προδοτική στάση από Τσίπρα και Αναστασιάδη, που εν τοις πράγμασι αποδέχονται την επίσημη διχοτόμηση της Κύπρου μας.\nΜοναδική άμυνα της διχοτόμησης, ο Αρχιεπίσκοπος Κύπρου.\nΗ μοναδική αντίσταση στο σχέδιο της ΝΤΠ για την Κύπρο, είναι ο Αρχιεπίσκοπος Κύπρου κ. Χρυσόστομος Β΄, ο οποίος υπενθυμίζει στον Αναστασιάδη ότι έχει υποσχεθεί να φέρει την όποια λύση προτείνει για το Κυπριακό, με τη μορφή δημοψηφίσματος.\nΈνα δημοψήφισμα, που δεν θέλουν ούτε ο Ομπάμα, ούτε ο Τσίπρας, φοβούμενοι την ετυμηγορία του λαού.\nΑποτιμάται ως θετικό τελικά το ταξίδι Ομπάμα στην Αθήνα.\nΣύμφωνα με τις ακριβείς πληροφορίες μας, το ταξίδι του Ομπάμα στην Αθήνα αποτιμάται ότι είχε θετικό πρόσημο. Γιατί, λόγω της εκλογής τον Ντόναλντ Τραμπ, ήλθε με ψαλιδισμένα τα φτερά. Γι΄ αυτό δεν ήταν καθόλου πιεστικός για τα εθνικά μας θέματα. Από την άλλη, η επίσκεψή του στην Ακρόπολη και ο επίλογος του λόγου του με το επιφώνημα: “ζήτω η Ελλάς”, εκτιμώ πως είχαν μόνο θετικά αποτελέσματα για την Πατρίδα μας.\nΌμως, εάν είχε εκλεγεί η Χίλαρι Κλίντον, ο Μπάρακ Ομπάμα – όπως εκτιμούν πολλοί διπλωμάτες – θα ήταν πολύ επιθετικός και πιεστικός προς τον Έλληνα Πρωθυπουργό.\nΕπίσης, όπως μας μετέφεραν οι πηγές μας, ο Ομπάμα με το “ζήτω η Ελλάς” και με την εν γένει παρουσία του στην Αθήνα, ήθελε να στείλει μήνυμα προς τον Ρετζέπ Ταγίπ Ερντογάν. Από τη στιγμή που οι σχέσεις των δυο ανδρών είναι απολύτως διαταραγμένες από την εποχή του Πραξικοπήματος στην Τουρκία για την ανατροπή του Ερντογάν.\nΕπίκειται ο πολιτικός θάνατος της Άγκελα Μέρκελ.\nΠαρ΄ ότι η Καγκελάριος της Γερμανίας ανακοίνωσε, πως στις προσεχείς γερμανικές εκλογές θα διεκδικήσει εκ νέου την επανεκλογή της στην Καγκελαρία, για να συνεχίσει το καταστροφικό της έργο ως ηγέτιδα δύναμη της ΕΕ, εν τούτοις μέχρι τότε έχουμε να διανύσουμε πολλούς μήνες. Προσωπικά επιμένω στο ενδεχόμενο της απόσυρσής της από την πολιτική σκηνή. Και δεν είναι μόνο δική μου εκτίμηση. Είναι εκτίμηση γερμανικών πολιτικών κύκλων. Βέβαια, θα εξαρτηθεί και από την τακτοποίηση του δυσβάσταχτου προστίμου στην Deutsche Bank, που ήδη δημιουργεί πολλές παρενέργειες στο πολιτικό στίβο της Γερμανίας.


Γυναίκα Κριός – Άντρας Κριός Συναστρία – ζώδια\nΓυναίκα Κριός – Άντρας Κριός Συναστρία\nΟ άντρας Κριός είναι ίσως ο μόνος που μπορεί να γοητεύσει μια γυναίκα που ανήκει στο ίδιο ζώδιο. Θα εμφανιστεί ξαφνικά στη ζωή της και θα τη συγκλονίσει.\nΈχει όμως και την τάση να φεύγει με την ίδια ταχύτητα. Μόλις την ερωτευθεί, θα της το δείξει αμέσως, χωρίς καθόλου τακτ.\nΑπό τη στιγμή που θα δημιουργηθεί ο δεσμός τους, κινδυνεύει να διαλυθεί οποιαδήποτε στιγμή. Ο Κριός δεν θα διστάσει να κριτικάρει ό,τι δεν του αρέσει στο χαρακτήρα ή στην εμφάνιση της συντρόφου του.\nΣαν Κριός κι εκείνη, θα του αντεπιτεθεί βίαια και χωρίς να το πολυσκεφτεί, με αποτέλεσμα να χωρίσουν πριν προλάβουν να σταθεροποιήσουν το δεσμό τους.\nΑν φτάσουν στο γάμο –πάντα σε κάποια στιγμή ενθουσιασμού- η γυναίκα Κριός θα βλέπει τον άντρα της να κυνηγάει συνεχώς άπιαστα όνειρα και μεγάλες επιχειρήσεις, ενώ την ίδια στιγμή θα αφήνει την οικογένειά του χωρίς δεκάρα. Θα πρέπει όμως να συμμεριστεί τον ενθουσιασμό του και να αγωνιστεί μαζί του, γιατί διαφορετικά μπορεί να την κατηγορήσει για αδιαφορία ή αν τα πράγματα δεν πάμε καλά –πράγμα πολύ πιθανό- να την θεωρήσει υπεύθυνη για την αποτυχία του.\nΑν μπορέσουν να βρουν κάποια ισορροπία στις σχέσεις τους, θα γίνουν ιδανικό ζευγάρι και δε θα βαρεθούν ποτέ ο ένας τον άλλο. Δυστυχώς, δύσκολα μπορεί να συμβεί κάτι τέτοιο, γιατί και οι δυο αναζητούν διαρκώς κάτι καινούριο, που είναι αδύνατο να τους το προσφέρει ένας μόνο άνθρωπος. Επομένως δεν θα διστάσουν να το αναζητήσουν στο κρεβάτι κάποιου άλλου.\nΟλοφάνερα, στην καλύτερη περίπτωση, η σεξουαλική ένωση δύο Κριών μπορεί να είναι μια ιδανική εμπειρία. Αλλά και στην χειρότερη περίπτωση, θα παρουσιάζει …ενδιαφέρον.\nΌταν ο έρωτας ανάμεσα σε δύο Κριούς σβήσει, μεσολαβεί ένα στάδιο βιαιότητας, που στη συνέχεια δίνει τη θέση του σε μια μόνιμη κατάσταση ψυχρότητας και αντιπάθειας. Τότε, το διαζύγιο είναι η μόνη λύση και για τους δυο. Θα πρέπει να μάθουν πως η αγάπη δεν είναι παιχνίδι για να το κερδίζεις, μάχη για να την διεξάγεις, ή ακόμη βραβείο για να το πάρεις. Είναι ένα δώρο που δίνεται. Τα Κριάρια θα απαιτήσουν από τη ζωή ένα σωρό πράγματα και θα τα πάρουν. Αλλά κανείς, ούτε ακόμη κι ένας Κριός, δεν μπορεί να απαιτήσει την αγάπη.\nΗ λύση για τους δυο τους είναι να διαβεβαιώνουν συνεχώς ο ένας τον άλλο για την αθάνατη αφοσίωσή τους. Σε αυτούς τους εραστές ότι είναι καλό για τον ένα, είναι καλό και για τον άλλο.\nΑν ο άντρας Κριός και η γυναίκα Κριός τηρούν τον Χρυσό Κανόνα και φέρονται ο ένας στον άλλο όπως θα ήθελαν να τους φέρονται, λαμβάνοντας σαν προϋπόθεση ότι οι αμοιβαίες Ηλιακές-Σεληνιακές όψεις τους δεν είναι ασύμφωνες, η σχέση τους θα τους αποφέρει και την αμοιβή της συναισθηματικής ωριμότητας και, πολύ περισσότερο, το καλύτερο από όλα τα δυνατά δώρα- την ελευθερία να είναι ολότελα ο εαυτός τους στην μεταξύ τους συμπεριφορά, χωρίς το φόβο της απόκρουσης.\nΣε γενικές γραμμές, αν δεν αναπτυχθεί γρήγορα μια ενθουσιώδης συντροφικότητα και συνεργασία, όπου δύο ισχυροί χαρακτήρες θα ενωθούν για να σχηματίσουν μια μονάδα γεμάτη ακτινοβολία και δύναμη, είναι καλύτερα να αποφεύγεται η ερωτική σχέση ανάμεσα σε δυο Κριούς, γιατί το αποτέλεσμα δεν θα είναι ποτέ καλό.


ΤΑ ΜΑΘΗΤΙΚΑ ΤΑ ΧΡΟΝΙΑ....\nΜερικές προσωπικές σκέψεις για τα περίφημα μαθητικά χρόνια όταν αυτά πλέον έχουν τελειώσει.\nΑφιερωμένο στους απόφοιτους και όχι μόνο. "Τα μαθητικά τα χρόνια δεν τα αλλάζω με τίποτα."\nτης Ρόζυς Μπούτου\nΞέρετε αυτό το συναίσθημα όταν κλείνει μια περίοδος της ζωής σου και το μόνο που νιώθεις είναι ένα κενό, ακόμα κι αν η συγκεκριμένη περίοδος σε ταλαιπώρησε και σε ταλάνιζε για χρόνια; Ακόμα κι αν περίμενες πώς και πώς τη στιγμή που θα τελείωνε;\nΤο σχολείο λειτουργεί κάπως έτσι στη ζωή κάποιου. Για χρόνια, το σχολείο είναι μια ρουτίνα. Κάτι που μόλις τελειώσει μέσα στο δεύτερο δεκαήμερο του Ιούνη, ξέρεις πως θα ξαναρχίσει στα μέσα του Σεπτέμβρη. Δεν το περιμένεις με ιδιαίτερη αγωνία, αλλά ξέρεις πως ό,τι και να γίνει θα είναι εκεί.\nΑυτό το μοτίβο συνεχίζεται για χρόνια και χρόνια, μέχρι που φτάνει μια στιγμή και ξαφνικά είσαι δεκαοχτώ, κλεισμένα ή όχι. Βγαίνεις από το κτίριο που επί δώδεκα χρόνια λειτουργούσε σαν ένα δεύτερο σπίτι για σένα, κοιτάς πίσω σου και ξαφνικά τα πάντα έχουν αλλάξει.\nΕίσαι πια απόφοιτος. Το σχολείο έκλεισε για σένα. Όχι άλλες εξετάσεις σε άσχετα μαθήματα τα οποία δεν διάλεξες ποτέ σου, αλλά αναγκάστηκες να τα παπαγαλίσεις ούτως ή άλλως, για να σκοράρεις έναν καλό βαθμό για το απολυτήριό σου. Όχι άλλοι καθηγητές να σε απειλούν με απουσία αν δεν προσέχεις το μάθημά τους. Όχι άλλες παρατηρήσεις για τα «πίσω έδρανα» που μονίμως «διακόπτουν το μάθημα». Όχι πια ο ήχος του κουδουνιού να τρυπάει τα αυτιά σου, λυτρώνοντάς σε από το μαρτύριο της Φυσικής ή των Θρησκευτικών που απλά δεν τελειώνει.\nΌλα αυτά τα αφήνεις πίσω σου, γιατί απλά μεγάλωσες. Αφήνεις πίσω σου τα τρίμηνα, τα τετράμηνα και τα απροειδοποίητα διαγωνίσματα. Τον φόβο και τον τρόμο των βαθμών. Αλλά αφήνεις πίσω και το θρανίο σου. Εκείνο, που πάνω του έχεις ζήσει τόσα πολλά. Που έχεις νιώσει τόσα συναισθήματα. Που το όνομά σου βρίσκεται είτε χαραγμένο στο φθαρμένο πράσινο ξύλο του είτε γραμμένο με μπλάνκο στα σιδερένια πόδια του.\nΜέσα στις σχολικές αίθουσες, αφήνεις ένα κομμάτι του εαυτού σου. Εκεί, μέσα στους τέσσερις τοίχους της σχολικής σου τάξης, αφήνεις τα πρώτα χτυποκάρδια σου και τις πιο γερές φιλίες σου. Μπορεί να τις κουβαλάς για μια ζωή, μα πάντα θα ξέρεις ότι εκεί τέθηκαν τα θεμέλιά τους. Το σχολείο ήταν το σταθερό έδαφος πάνω στο οποίο έχτισες τον κόσμο σου. Διαμόρφωσες τον χαρακτήρα σου. Έμαθες και δίδαξες. Πήρες και έδωσες. Ήταν το μέρος όπου έζησες τα πιο όμορφά σου χρόνια.\nΌσο είσαι ακόμα μαθητής ή μαθήτρια, το σχολείο μοιάζει αγγαρεία. Μια υποχρέωση που δεν μπορείς να καταλάβεις γιατί στην έχουν φορτώσει και κάνεις τα πάντα για να την ξεφορτωθείς. Αλλά πάντα είναι εκεί και σου γελά σαρδόνια. Σαν ένα μαύρο σύννεφο που σε κυνηγάει όπου κι αν πας. Μια μικρή σκέψη στο πίσω μέρος του μυαλού σου. Μια σιγουριά.\nΔυστυχώς, όμως, όλα κάποτε τελειώνουν. Ξαφνικά βρίσκεσαι μετέωρος, στην αυγή της καινούριας σου ζωής και απλά νιώθεις ένα κενό κάπου μέσα σου. Όσα ήξερες και θεωρούσες δεδομένα βρίσκονται πλέον πίσω σου. Τα μαθητικά χρόνια πέρασαν. Αρχίζει μια νέα ζωή για σένα, για τον καθένα μας.\nΌπως συχνά λέγεται, κάθε αρχή και δύσκολη. Είναι δύσκολο να αφήσεις πίσω σου όσα ήξερες και να ξεκινήσεις ξανά από την αρχή. Γιατί, κακά τα ψέματα, η ζωή που ξέραμε τελειώνει. Πρέπει πλέον να σταθούμε μόνοι μας στα πόδια μας, μακριά από το σπίτι και το γνώριμο περιβάλλον όπου μεγαλώσαμε. Μακριά από όσα ήταν μια σταθερά για χρόνια στη ζωή μας.\nΤώρα πλέον, έχοντας αφήσει τα μαθητικά χρόνια πίσω μου, νιώθω μια νοσταλγία. Τι κι ας έχουν περάσει μόνο λίγες μέρες; Το συναίσθημα είναι το ίδιο. Και μπορεί να ζήσω ακόμα πιο όμορφες στιγμές με τα παιδιά με τα οποία κυριολεκτικά μεγαλώσαμε μαζί, αλλά δεν θα είναι το ίδιο. Όσο στενή σχέση κι αν έχεις με κάποιον, μέσα στα πλαίσια του σχολείου, όλα είναι διαφορετικά. Είστε «συμμαθητές». Αναγκασμένοι να περνάτε το ένα τρίτο της ημέρας σας μαζί, ακόμα κι αν δεν το θέλετε. Και το πιο τρελό είναι πως, κάποια στιγμή, το άτομο που δεν άντεχες να κάθεται μπροστά σου κάθε μέρα επί πόσες ώρες, το παιδί που κυριολεκτικά γύριζε πίσω κάθε πέντε λεπτά για να σου πει ό,τι του κατέβαινε στο μυαλό, γίνεται ξαφνικά ο καλύτερός σου φίλος. Και όσο κι αν προσπαθείς να βρεις το πώς, η απάντηση σου διαφεύγει.\nΗ αλήθεια είναι, όμως, πως η απάντηση είναι απλή. Όταν περνάς τόσο χρόνο με κάποιον, είναι φυσικό τα κοινά στοιχεία σας να βγουν κάποια στιγμή στην επιφάνεια. «Ακούς Παπακωνσταντίνου; Κι εγώ! ». «Πω πω, ποιος διαβάζει τώρα για το διαγώνισμα;». «Έχει κανείς τα SOS για τις εξετάσεις;». Και κάπως έτσι, από το τίποτα ουσιαστικά, γεννιούνται φιλίες που κρατάνε χρόνια. Αλλά και άλλες που διαλύονται. Αλλά πάντως υπάρχουν, για λίγο ή για μια ζωή.\nΤο σημαντικό όμως είναι πως μέσα από το σχολείο γινόμαστε άνθρωποι. Τι κι αν το εκπαιδευτικό μας σύστημα μας φτύνει μέσα στα μούτρα μας; Εμείς - ή τουλάχιστον εγώ - αποκομίσαμε έστω και μερικά χρήσιμα πράγματα. Όπως τη φιλία, τη συνεργασία και τη σκληρή δουλειά. Γιατί παλέψαμε σκληρά για να φτάσουμε ως εδώ. Ίσως οι περισσότεροι από μας να έβλεπαν το σχολείο απλώς ως ένα μέρος για χαβαλέ, αλλά δεν είναι καθόλου έτσι. Ή τουλάχιστον, αυτή είναι μόνο η μια όψη του νομίσματος. Γιατί μέσα από το κτίριο αυτό που μας στέγαζε για δώδεκα τόσα χρόνια, βγήκαμε άνθρωποι, πολίτες. Άτομα που μπορούν πλέον να ξεκινήσουν μια νέα ζωή. Ίσως βέβαια να κάνω λάθος. Είμαι πολύ μικρή άλλωστε ακόμα για να κρίνω ανθρώπους και τη ζωή την ίδια. Αλλά ως άτομο, δεν θα άλλαζα τα μαθητικά μου χρόνια με τίποτα. Και τώρα καταλαβαίνω πόσο δίκιο είχαν όλοι όταν μας έλεγαν να τα ευχαριστηθούμε όσο διαρκούν. Και, από μέρους μου, μπορώ να πω ότι υλοποίησα την επιθυμία αυτή. Βγαίνω στη ζωή ευχαριστημένη, λίγο φοβισμένη - με το δίκιο μου, άλλωστε - και έχοντας παραμάσχαλα τα εφόδια με τα οποία με «φόρτωσαν» κάποιοι καταπληκτικοί άνθρωποι που είχα την τύχη να είναι καθηγητές μου.\nΜα πάνω από όλα, βγαίνω στον κόσμο αποφασισμένη να ζήσω. Με ό,τι έχω αποκομίσει από το σχολείο, τους καθηγητές και τους συμμαθητές μου. Και χρωστάω ένα μεγάλο ευχαριστώ σε όλους τους.\nΕΥΧΑΡΙΣΤΩ, λοιπόν. Για όλα.\nΤέλος, θα 'θελα να αφιερώσω το παραπάνω κείμενο σε όλους όσους τελείωσαν φέτος την δευτεροβάθμια εκπαίδευση, σε όσους πρόκειται να την τελειώσουν, αλλά και σε όλους αυτούς που έχουν χρόνια να πατήσουν στο λύκειο. Αφιερωμένο, λοιπόν, σε όλους όσους υπήρξαν μαθητές και μαθήτριες και ξέρουν - ή θα μάθουν - πως τα μαθητικά τα χρόνια είναι απλώς ανεκτίμητα.\n" Της παιδείας οι ρίζες είναι πικρές, μα οι καρποί γλυκοί. "


Το αυτοκίνητο-φάντασμα, που προκαλούσε τραγικά δυστυχήματα… - peiraxtiri.gr\nΤο αυτοκίνητο-φάντασμα, που προκαλούσε τραγικά δυστυχήματα…\nBy peiraxtiri.gr On Φεβ 16, 2020 5\nΤο 1930, ένα αυτοκίνητο-φάντασμα είχε ενσπείρει τον πανικό στην περιοχή του Manchester της Αγγλίας. Το αυτοκίνητο αυτό, ισχυρό και ταχύτατο, οδηγούμενο από ένα…φάντασμα, εμφανιζόταν εντελώς ξαφνικά και απροσδόκητα σε δημόσιες οδούς, προκαλώντας δυστυχήματα σε διάφορες περιστάσεις και κατόπιν, εξαφανιζόταν μυστηριωδώς μέσα σε μια αχλή!\nΤα θύματά του υπήρξαν πολλά. Μα, το τελευταίο θύμα του ήταν μια γυναίκα, η Phyllis Kaufman, η οποία, συνοδευόμενη από μια φίλη της, οδηγούσε το αυτοκίνητό της προς την περιοχή του Sheffield, όταν, σε μια στροφή, είδε ξαφνικά να έρχεται καταπάνω της ένα σκουρόχρωμο αυτοκίνητο, που το οδηγούσε ένα αλλόκοσμο φάντασμα.\nΤα χέρια της Phyllis Kaufman άρχισαν να μην την υπακούουν και αυτομάτως, παρέλυσαν. Το τιμόνι της έφυγε απ’ τα χέρια και το αυτοκίνητό της προσέκρουσε πάνω σ’ έναν τοίχο. Η σύγκρουση ήταν σφοδρή και προκάλεσε ανάφλεξη της μηχανής. Οι δύο γυναίκες τραυματίστηκαν σοβαρά.\nΗ φίλη και συνοδηγός ανέφερε ότι η ίδια δεν πρόλαβε να δει το αυτοκίνητο-φάντασμα, αλλά είδε ξεκάθαρα μια συμπυκνωμένη λευκή καταχνιά, σαν πνεύμα, λίγα δευτερόλεπτα πριν σημειωθεί το τραγικό αυτό δυστύχημα.\nΗ είδηση δημοσιεύθηκε στην εφημερίδα «ΕΘΝΟΣ», στις 13/03/1930


ΑΘΛΗΤΙΚΟΙ ΨΙΘΥΡΟΙ: Τελικά θα είναι αποχαιρετιστήριο!!\nΜία… ανάσα από την Λάτσιο βρίσκεται ο Τζιμπρίλ Σισέ, που το απόγευμα θα κάνει το «αποχαιρετιστήριο» πάρτι του στην Χαλκίδα. Σήμερα υπήρξε συνάντηση του μάνατζέρ του με τους ανθρώπους της Λάτσιο, στην βίλα του προέδρου.\nΟ Φιλίπ Πιολά, ατζέντης του Γάλλου άσου, βρέθηκε την Παρασκευή στην Ρώμη και είχε συνάντηση με τον Ιγκλι Τάρε, τεχνικό διευθυντή των «λατσιάλι», τον μάνατζερ Μάρκο Ναλέτελιτς και τον πρόεδρο του συλλόγου, Κλαούντιο Λοτίτο.\nΜάλιστα, το ραντεβού έγινε στην βίλα του προέδρου της Λάτσιο και σύμφωνα με τις πρώτες πληροφορίες φαίνεται πως υπάρχει πλέον συμφωνία μεταξύ του Σισέ και του ιταλικού συλλόγου. Απομένει πλέον και η συμφωνία με τον Παναθηναϊκό…


Αρχιζουν οι ερευνες για πετρελαιο στη Θεσπρωτια, μετα τη χαρτογραφηση και τα προκαταρκτικα – Thesprotia Now\nHome / Θεσπρωτια / Αρχιζουν οι ερευνες για πετρελαιο στη Θεσπρωτια, μετα τη χαρτογραφηση και τα προκαταρκτικα\nΑρχίζουν οι έρευνες για πετρέλαιο στη Θεσπρωτία, μετά τη χαρτογράφηση και τις προκαταρκτικές εργασίες, που γίνοται αυτή την περίοδο από ειδικά συνεργεία και ολοκληρώνεται. Η κοινοπραξία Repsol – Energean Oil & Gas, έχει αναθέσει τη γεωφυσική σεισμική έρευνα στην ιταλική Geotech.\nΟ γενικός γραμματέας Ενέργειας και Ορυκτών Πρώτων Υλών Μιχάλης Βερροιόπουλος, αναφέρει πως γεωφυσικές έρευνες στην περιοχή έχουν ξαναγίνει χωρίς αρνητική επίδραση στο περιβάλλον και υπογράμμισε πως ο έλεγχος στις δραστηριότητες σχετικά με τους υδρογονάνθρακες είναι ισχυρός και διαρκής. Από την πλευρά της εταιρείας που έχει αναλάβει την υλοποίηση του έργου (Energean – Repsol) σημειώνεται πως το έργο είναι ερευνητικό.\nΟποιοδήποτε θέμα εξόρυξης, λένε, αφορά το μέλλον. Μέλη της Πρωτοβουλίας ενάντια στις Χερσαίες Εξορύξεις στη Θεσπρωτία, επισημαίνουν “ότι γίνεται προσπάθεια να περάσει η ιδέα πως δεν πρόκειται για εκμετάλλευση υδρογονανθράκων, αλλά απλώς για έρευνες. Προφανώς δεν ισχύει κάτι τέτοιο, καθώς το έργο περιλαμβάνει και φάση εξορύξεων. Εξάλλου, γιατί γίνεται όλη αυτή η φασαρία, για λόγους εγκυκλοπαιδικούς; Θα ακολουθήσουν εξορύξεις. Εμείς θέλουμε να ζούμε υγιεινά με τη φύση, η οποία είναι πολύ πλούσια”.\n← Previous Story ΔΡΟΜΟΛΟΓΙΑ ΚΑΜ ΣΤΟ ΝΟΜΟ ΘΕΣΠΡΩΤΙΑΣ ΤΗΝ ΠΡΟΣΕΧΗ ΕΒΔΟΜΑΔΑ\nNext Story → Συλληψη αλλοδαπης στο Λιμανι Ηγουμενιτσας


Ζαχαρίας Ζούπης: ΣΥΓΧΑΡΗΤΗΡΙΑ Σ΄ΟΛΟΥΣ ΟΣΟΥΣ ΠΕΤΥΧΑΝ\nΔήλωση Ζαχαρια Ζούπη ,Δημοτικού Συμβούλου Κερατσινίου - Δραπετσώνας , επικεφαλής Δημοτικής Κίνησης " ΑΝΑΓΕΝΝΗΣΗ ΤΩΡΑ "\nΟι βάσεις των Σχολών είναι ήδη γνωστές. Δεκάδες χιλιάδες παιδιά γνωρίζουν πια το αποτέλεσμα της προσπάθειάς τους.Το ίδιο και εκατοντάδες παιδιά από το Κερατσίνι και την Δραπετσώνα.\nΤα συγχαρητήριά μου σε όλα τα παιδιά που πέτυχαν τους στόχους τους μπαίνοντας σε μια νέα φάση της ζωής τους. Τα επόμενα χρόνια θα δώσουν την μάχη κατάκτησης της γνώσης ,ώστε να σταθούν σε ένα δύσκολο ,ανταγωνιστικό περιβάλλον. Μην ακούν μηνύματα μιζέριας. Το μέλλον τους ανήκει.\nΤα συγχαρητήριά μου και στα παιδιά που δεν πέτυχαν.Τα συγχαρητήριά μου για την προσπάθειά τους πριν απ όλα.Ας γνωρίζουν ότι ποτέ η ζωή δεν σταμάτησε σε μια εξεταστική διαδικασία .Η ζωή είναι μπροστά τους για να καθορίσουν τις επιλογές τους και να τις παλέψουν.


Επέστρεψε στον Πανσερραϊκό ο Καλί | Novasports\nΠαίκτης των «λιονταριών» είναι και πάλι ύστερα από 11 χρόνια ο Γάλλος άσος.\nΔημοσίευση: 26/08/2019 - 15:14\nΣυμβόλαιο με τον Πανσερραϊκό υπέγραψε ο 35χρονος αμυντικός, Σίριλ Καλί, τον οποίο και θα προσπαθήσει να βοηθήσει, προκειμένου να επιστρέψει στις επαγγελματικές κατηγορίες.\n«11 χρόνια μετά…Cyril Kali ‘’Welcome Back’’!\nΗ Διοίκηση του ποδοσφαιρικού τμήματος ΜΓΣ Πανσερραϊκός, ανακοινώνει την έναρξη της συνεργασίας της, με τον Γάλλο ποδοσφαιριστή Cyril Kali.\n11 χρόνια μετά ο έμπειρος αριστεροπόδαρος αμυντικός, επιστρέφει στην ομάδα μας, όπου είχε αγωνιστεί για 2 σεζόν στην Α’ και την Β΄ Εθνική, ενισχύοντας τις προσπάθειες των «Λιονταριών» για άμεση επάνοδο στα επαγγελματικά πρωταθλήματα.\n# Ο Cyril Kali, είναι γεννημένος στις 21/1/1984, στην Μπεζανσόν της Γαλλίας και είναι ποδοσφαιρικό προϊόν της γνωστής Γαλλικής Ακαδημίας της Οσέρ. Αγωνίζεται κυρίως ως στόπερ αλλά και σε όλες τις θέσεις της άμυνας.\nΕίναι άριστος γνώστης της Ελληνικής πραγματικότητας, αφού ήρθε στην Ελλάδα το μακρινό 2006 για λογαριασμό της Καλαμάτας και εν συνεχεία αγωνίστηκε στον Αστέρα Τρίπολης, στην Βέροια, στην ΑΕΛ, στον Παναιτωλικό και στον Απόλλωνα Πόντου.\nΦυσικά έχει 32 συμμέτοχες και 2 γκολ, σε Superleague, Football League και Κύπελλο Ελλάδας στο πρώτο πέρασμα του από την ομάδα μας, την διετία 2008-2010. Πέρυσι αγωνίστηκε στην πρώτη κατηγορία του Ινδικού πρωταθλήματος και την Κεράλα Μπλάστερς».


Mariel's spot: Οι άνθρωποι που νόμιζες πως ήξερες\nΟι άνθρωποι που νόμιζες πως ήξερες\nΕίναι εκείνοι που μπαίνουν στη ζωή σου απρόσκλητοι, είτε με το έτσι θέλω είτε ως αποτέλεσμα συγκυριών. Έρχονται και στρογγυλοκάθονται. Συστήνουν τον εαυτό που θέλουν να μοστράρουν και εσύ υπνωτισμένος, τους ανεβάζεις σε ένα βάθρο και τους προσκυνάς.\nΕίναι εκείνοι οι άνθρωποι που έχουν μια ανεξήγητη γοητεία και δε τους αντιπαθεί κανείς όταν τους πρωτογνωρίζει. Πλατύ χαμόγελο, έναν γλυκό λόγο για όλους, φτιαχτή εμπάθεια και κάλπικη ενσυναίσθηση.\nΚάνουν ένα μικρούλι, τόσο δα πραγματάκι για εσένα και σε δένουν, λες και έχουν πει μαγικά ξόρκια και σε έχουν ποτίσει με φίλτρα από ουρές μαυροκόρακα, δόντια αγριοχελώνας και ξύσμα από δέρμα χαμαιλέοντα, που το 'φτιαξε μια παρθένα χορεύοντας στο φως της πανσελήνου.\nΌ, τι και αν πουν, κρέμεσαι από τα χείλη τους. Ό, τι και αν ζητήσουν, τρέχεις να τους εξυπηρετήσεις. Μιλάς γι’ αυτούς λες και είναι άτομα μοναδικά. Που έγιναν και μετά έσπασε το καλούπι.\nΚαι έτσι είναι. Είναι σαν τον βοσκό με την φλογέρα από το παραμύθι, που όσο παίζει μουσική, τόσο τον ακολουθούν τα ποντίκια. Κανείς όμως δε μπορεί να κρύβεται για πάντα. Χρειάζεται μεγάλη εξάσκηση και πειθαρχία ώστε να μπορούν να προβάλουν μονίμως τον εικονικό τους εαυτό, αφήνοντας στην άκρη το πραγματικό πρόσωπό τους.\nΌταν λοιπόν έχεις εξυπηρετήσει κάθε συμφέρον τους ή πολύ απλά δε τους γεμίζεις πια, μόλις βρεθούν κάποια άλλα άτομα που τους διασκεδάζουν και τους υπηρετούν με ήπιες κινήσεις αρχίζουν να σε αποκόπτουν.\nΑρχικά, δε σηκώνουν τα τηλέφωνα, αλλά ούτε και σε παίρνουν πίσω. Χάνονται από το προσκήνιο και πάντα έχουν μια καλή δικαιολογία στην άκρη των χειλιών για να δικαιολογηθούν. Ποιος ξέρει, ίσως μετά από εβδομάδες, μήνες χρόνια, θελήσουν να κάνουν μια βόλτα στα παλιά. Πρέπει να σε κρατάνε on hold. Να είσαι διαθέσιμος να τους δεχτείς όπως αυτοί θέλουν.\nΑν είσαι λίγο πιο έξυπνος και τους τρίψεις τον χαρακτήρα τους στα μούτρα τους, τότε δυσαρεστούνται, σου πετάνε και μια προσβολή στα μούτρα και βρίσκεσαι στην απ’ έξω όντας και κερατάς και δαρμένος.\nΔεν αξίζει να τους χαλάσεις το παραμύθι. Έτσι ζουν και έτσι θα ζουν πάντα. Θέλουν στη ζωή τους μόνο άτομα που τους χαϊδεύουν τα αυτιά. Είναι εκείνοι που σε μια βδομάδα μέσα θα σου πουν «σ΄αγαπώ πολύ γλυκό μου» και ένα μήνα μετά «αϊ στο διάολο παλιομαλακισμένο».\nΕίναι εκείνοι με τους οποίους έχετε μνήμες και κοινές στιγμές, που θέλετε να θυμάστε για πάντα, που όμως μπήκαν στην άκρη απότομα και χωρίς προειδοποίηση, γιατί οι δικές τους προτεραιότητες αλλάζουν μέρα με τη μέρα.\nΔεν είναι άχρηστοι. Έχουν κάποια ιδανικά και συνήθως καταφέρνουν πολλά. Συνήθως όμως στη πυραμίδα τους ο εαυτός τους στέκεται στην κορυφή. Όλοι οι άλλοι έρχονται από κάτω. Η οικογένειά τους ίσως μένει σταθερή, λόγω δεσμών αίματος, αλλά στις υπόλοιπες θέσεις γίνονται συχνά ανακατατάξεις.\nΑν έχετε τέτοιους ανθρώπους στη ζωή σας και το βλέπετε, μην εθελοτυφλείτε. Είτε είναι φίλοι, είτε γκόμενοι. Κάντε τους στην άκρη και μην ξοδεύετε τον χρόνο που ξεκλέψατε από ανθρώπους που πραγματικά αξίζουν να είναι στη ζωή σας μαζί τους.\nΚανείς δεν αξίζει να είναι το μπαλαντεράκι κανενός, οπότε μην αφήνετε τα φανταχτερά λόγια και τα αυθαίρετα χαμόγελα να σας παρασύρουν. Πηγαίνετε εκεί που σας προσφέρουν απλόχερα την αλήθεια σε όλο της το μεγαλείο, ακόμα και αν πονάει. Αυτοί οι άνθρωποι αξίζουν την είσοδο και παραμονή στη ζωή σας. Οι άλλοι ας είναι απλώς περαστικοί και όχι αυτοί που ήρθαν, είδαν, πήραν ό, τι ορέχτηκαν και έφυγαν με το κεφάλι ψηλά, ρίχνοντάς σας κιόλας κάθε ευθύνη.\nΕτικέτες Articles, Mariel's spot\nMήπως ξεχάσαμε να μιλάμε;\nΤο σώμα σου, η βροχή μου\nΤο καλοκαίρι ήρθε πάλι\nΔε θέλω να γεράσω ποτέ\nΦίλες σε όλα\nΝτύσου πρόχειρα και βάλε το μαγιώ σου\nΟ φάρος μου


Beatles party από τους Sgt. Pepper's Beatles Tribute Band - flust.gr\nΜετά από μία δυναμική πρεμιέρα στο KooKoo, ένα τεράστιο πάρτυ στο Σύνταγμα και μια μαγική βραδιά στο Σταυρό του Νότου, ο Sgt. Pepper αλλάζει ρότα και το κίτρινο υποβρύχιό του κατευθύνεται λίγο πιο νότια. Την Κυριακή 9 Φεβρουαρίου, οι Sgt. Pepper’s Beatles Tribute Band ανεβαίνουν για πρώτη φορά στη σκηνή του Bourbon Bar.\nΚυριακή 9 Φεβρουαρίου στις 22.00\nέξοδος προτάσεις εξόδου συναυλία\nPrev\tEducational Trip: Μία ευκαιρία σε φοιτητές να επισκεφτούν τα μεγαλύτερα πανεπιστήμια του εξωτερικού\nNext\tWE Discover Greece: είσαι μέσα;


Αθώοι οι 2 νεαροί Κρητικοί που είχαν συλληφθεί για «επεισόδια» στην ΑΣΟΕΕ – energinews.gr\nΑθώοι κρίθηκαν τελικά οι δύο νεαροί Κρητικοί, οι οποίοι είχαν συλληφθεί τον περασμένο Νοέμβριο, μετά την «εισβολή» των ΜΑΤ, στην ΑΣΟΕΕ, στην Αθήνα.\nΤο Αυτόφωρο Τριμελές Πλημμελειοδικείο Αθηνών απήλλαξε τόσο τον τελειόφοιτο της Ιατρικής Κρήτης (και πρώην πολίστα του ΟΦΗ) Δημήτρη Κατρινάκη, όσο και τον φοιτητή του Εθνικού Μετσόβιου Πολυτεχενίου Γιάννη Παχάκη από όλες τις κατηγορίες που τους είχαν αποδοθεί.\nΟι δύο νεαροί κατηγορούνταν, μεταξύ άλλων, για «αντίσταση» και για «διατάραξη κοινής ειρήνης».\nΣημειώνεται ότι η Έδρα υιοθέτησε την εισαγγελική πρόταση που είχε προηγηθεί.\nΟ εισαγγελέας της Έδρας ανέφερε, μάλιστα, στην αγόρευσή του πως δεν προέκυψε ότι ο Παχάκης είχε φτάσει έξω από την ΑΣΟΕΕ την ώρα που η Αστυνομία έμπαινε στο κτίριο.\nΕπίσης, σύμφωνα με αθηναϊκά ΜΜΕ, ο εισαγγελέας είπε αναφορικά με τον Κατρινάκη πως ο νεαρός ούτε αντιστάθηκε, ούτε εξύβρισε τους αστυνομικούς.\nPrevious post:Θανατηφόρο τροχαίο στην Κρήτη – Νεκρή μια γυναίκα κάτω από το αυτοκίνητό της\nNext post:Κορωναϊός: Αυτές τις ηλικίες χτυπάει ο φονικός ιός


ΘΑΝΟΣ ΕΥΗ koukfamily: Πάπας Φραγκίσκος: "Θα επισκεφθώ το Φανάρι για να ξεπεράσουμε τα εμπόδια". Κίνδυνος για την Ορθοδοξία.\nΠάπας Φραγκίσκος: "Θα επισκεφθώ το Φανάρι για να ξεπεράσουμε τα εμπόδια". Κίνδυνος για την Ορθοδοξία.\nΤην ελπίδα του πως με την επίσκεψή του στο Φανάρι θα «ξεπεραστούν τα εμπόδια που ακόμη χωρίζουν καθολικούς και ορθόδοξους», εξέφρασε ο πάπας Φραγκίσκος, συναντώντας σήμερα, στο Βατικανό, τα μέλη του θρησκευτικού ιδρύματος Orientale Lumen Foundation in America.\nΟ ποντίφικας θα επισκεφθεί επισήμως την 'Αγκυρα και την Κωνσταντινούπολη, όπου και θα συναντηθεί του με τον Οικουμενικό Πατριάρχη Βαρθολομαίο, από τις 28 μέχρι τις 30 Νοεμβρίου.\n«Στις 30 Νοεμβρίου ο Πάπας και ο Οικουμενικός Πατριάρχης (...) θα μηδενίσουν - έστω και για λίγο - την απόσταση εκείνη που υφίσταται και αντέχει εδώ και μια χιλιετία. Μια απόσταση, όμως, η οποία, μετά από την Δεύτερη Βατικανή Οικουμενική Σύνοδο, θεωρείται πως πρέπει να θεωρείται όλο και μικρότερη», ανέφερε, χαρακτηριστικά, το επίσημο ραδιόφωνο του Βατικανού, Radio Vaticana.\nΠρος τον Οικουμενικό Πατριάρχη μας.\nΠροσοχή Παναγιώτατε ο Πάπας της Ρώμης κουβαλάει την αίρεση του Ρωμαιοκαθολικισμού με ότι αυτό συνεπάγεται....\nΟι Οικουμενικές Σύνοδοι και η Ιερά παράδοση της Ορθοδοξίας δεν επιτρέπουν καμία έκπτωση στα Πιστεύω και στις αρχές μας.\nΟποιαδήποτε συμφωνία σας με τον Αιρεσιάρχη κινδυνεύει να σας θέσει εκτός Ορθοδοξίας και να προκαλέσει διχασμό στην Εκκλησία μας.\nΝαι στον θεολογικό διάλογο, όχι σε συμπροσευχές, συλείτουργα και συμμετοχή σε αιρετικές τελετουργίες...\nΚαι ένα μήνυμα προς όλους τους αδερφούς μας Ορθοδόξους.\nΑδέρφια προσέχετε και έχετε τα μάτια και τα αυτιά σας ορθάνοικτα..\nΤα λόγια του Πάπα δεν αφήνουν νομίζω πολλά περιθώρια αισιοδοξίας...\nΓια να έχει το θάρρος να λέει όλα αυτά, πιστεύω πως πάμε για μια από τις μεγαλύτερες και πιο επικίνδυνες εποχές πλάνης της Εκκλησίας μας...\nΧρειάζεται προσευχή κι ο Θεός να μας λυπηθεί και να στείλει μια μεγάλη μορφή να κρατήσει με την Χάρη του Αγίου Πνεύματος τα ηνία του αντιαιρετικού αγώνα της Εκκλησίας μας...


Ο ΧΑΦΙΕΣ: Έως 200 ευρώ πάνω από τον μισθό τους πήραν οι εργαζόμενοι στον Σκλαβενίτη\nΈως 200 ευρώ πάνω από τον μισθό τους πήραν οι εργαζόμενοι στον Σκλαβενίτη\nΌμως ο Σκλαβενίτης δεν έδωσε κάποια δωρεά στο Εθνικό Σύστημα Υγείας γιατί;; Ο Βασιλόπουλος βοήθησε, και μερικά άλλα Σούπερ προσφέρθηκαν και βοήθησαν.\nΣε σημαντική κίνηση προς τους εργαζόμενους προχώρησε η διοίκηση του Σκλαβενίτη αναγνωρίζοντας την προσπάθειά τους, όλο αυτό το διάστημα, καθώς στήριξαν την επιχείρηση σε ιδιαίτερα δύσκολες και απαιτητικές συνθήκες.\nΣύμφωνα με πληροφορίες, η διοίκηση -που εδώ και πολλά χρόνια βάζει σε προτεραιότητα το ανθρώπινο δυναμικό της- έδωσε μπόνους έως 200 ευρώ (8 ευρώ για κάθε μέρα που εργάστηκαν το Μάρτιο) σε όσους δούλεψαν αυτή την δύσκολη περίοδο.\nΤο έξτρα χρηματικό ποσό πιστώθηκε στην κάρτα τους.\nΗ κίνηση αυτή, προκάλεσε έκπληξη στους εργαζόμενους, καθώς πολλοί δεν την περίμεναν.\nΩστόσο, σε μηνύματα που κατέκλυσαν τα social media και τις ομάδες εργαζομένων του Σκλαβενίτη, η χαρά ήταν διάχυτη και πολλοί ήταν εκείνοι που ευχαρίστησαν δημόσια την εταιρεία γι’ αυτή την ανθρώπινη πράξη της, που για ακόμη μια φορά, έγινε χωρίς «τυμπανοκρουσίες».\nΠόσο χρήσιμη ήταν αυτή η ανάρτηση;porto-rafti.gr


Μόνος πρώτος με απόλυτο ο Πανσερραϊκός, ήττα για το Καλαμπάκι – DRAMAGOAL.GR\nΜόνος πρώτος με απόλυτο ο Πανσερραϊκός, ήττα για το Καλαμπάκι\n14 Οκτωβρίου 20180192\nΜε τον Πανσερραϊκό να πετυχαίνει την 3η συνεχόμενη νίκη επί της Ασπίδας Ξάνθης, τον Άρη Αβάτου να σταματά με ισοπαλία την Καβάλα και το Καλαμπάκι να χάνει στην έδρα του από τον Ορφέα Ξάνθης, ολοκληρώθηκε η 3η αγωνιστική στο πρωτάθλημα του 1ου ομίλου της Γ Εθνικής κατηγορίας. Όλα τα αποτελέσματα, η βαθμολογία, η επόμενη αγωνιστική και οι πρώτοι σκόρερ, είναι:\nΑπόλλων Παραλιμνίου – Κεραυνός Πέρνης 1-0\nΑετός Ορφανού – Εθνικός Σιδηροκάστρου 0-0\nΆρης Αβάτου – Α.Ο. Καβάλα 0-0\nΑλέξανδρος Κιλκίς – ΠΑΟ Κοσμίου 0-0\nΠανσερραϊκός – Ασπίδα Ξάνθης 4-1\n(17’) Ομπόσου, (28’) Πέτρου, (44΄,75’) Παπαβασιλείο – (47’) Θεοφυλάκης\nΑ.Ε. Καλαμπακίου – Ορφέας Ξάνθης 1-2\n(65’) Σαββίδης – (17’, 44΄πεν.) Ξαντινίδης\nΝέστος Χρυσούπολης – Εθνικός Αλεξανδρ. 4-2\n(19’) Τσαμπέγια Φ., (60’) Καθάριος, (65’) Μελισσόπουλος, (82’) Περσίδης – (10’) Δεδελούδης, (88’) Γκαϊδατζής.\nΗ Επόμενη Αγωνιστική (21.10.18 – 4 μ.μ.)\nΑ.Ο. Καβάλα – Πανσερραϊκός\nΠΑΟ Κοσμίου – Α.Ε. Καλαμπακίου\nΟρφέας Ξάνθης – Εθνικός Αλεξανδρ.\nΠέτρου Πανσερραϊκός 4\nΔουμάνης Αετός Ορφανού 3\nΠαπαβασιλείου Πανσερραϊκός 3\nΜκρτσιάν Νέστος Χρυσούπολης 2\nΞαντινίδης Ορφέας Ξάνθης 2\nΠαυλίδης Γ. Αετός Ορφανού 2\nΣτάικος Α.Ε. Καλαμπακίου 2\nΤσιατμάς Εθνικός Σιδηροκ. 2\nΓκαϊδατζής Εθνικός Αλεξανδ. 1\nΔεδελούδης Εθνικός Αλεξανδ. 1\nΖιώγας Πανσερραϊκός 1\nΖωσιμίδης Άρης Αβάτου 1\nΘεοφυλάκης Ασπίδα Ξάνθης 1\nΚαθάριος Νέστος Χρυσούπολης 1\nΚοτόπουλος Άρης Αβάτου 1\nΚουτσούμπας Άρης Αβάτου 1\nΛαζαρίδης Απόλλων Παραλιμνίου 1\nΛαζαρίδης Άρης Αβάτου 1\nΜαυράκης ΠΑΟ Κοσμίου 1\nΜελισσόπουλος Νέστος Χρυσούπολης 1\nΜπονέρης Απόλλων Παραλιμνίου 1\nΟμπόσου Πανσερραϊκός 1\nΠαπαδόπουλος Ασπίδα Ξάνθης 1\nΠαυλίδης Ν. Αετός Ορφανού 1\nΠερσίδης Νέστος Χρυσούπολης 1\nΣαββίδης Α.Ε. Καλαμπακίου 1\nΣαρηγιαννίδης Άρης Αβάτου 1\nΤανζού Ορφέας Ξάνθης 1\nΤαχτσίδης Άρης Αβάτου 1\nΤορομανίδης Ορφέας Ξάνθης 1\nΤσαμπέγια Φ. Νέστος Χρυσούπολης 1\nΤσολακίδης Αλέξανδρος Κιλκίς 1\nΤσούτσης Α.Ο. Καβάλα 1\nΧιντ Ιμέρ Ορφέας Ξάνθης 1\nΑ.Ε. ΚΑΛΑΜΠΑΚΙΟΥ – ΟΡΦΕΑΣ ΞΑΝΘΗΣ 1 – 2\nΌταν αντέδρασε ήταν αργά\nΟύτε μέσα στην έδρα του, δεν μπόρεσε η Α.Ε. Καλαμπακίου να πετύχει την πρώτη της νίκη στο νέο πρωτάθλημα του 1ου ομίλου της Γ Εθνικής κατηγορίας, καθώς ηττήθηκε με σκορ 1-2 από τον έμπειρο Ορφέα Ξάνθης και παρά το ότι αντέδρασε στο 2ο ημίχρονο όταν ήταν πίσω στο σκορ με 0-2.\n8’ Σουτ του Ξαντινίφη, άουτ\n11’ Σουτ από τον Τζιβανάκη η μπάλα άουτ.\n17’ Σέντρα του Πασχαλάκη απ’ τα αριστερά, πετάχτηκε ο Ξαντινίδης στην πορεία της μπάλας και έδωσε το προβάδισμα στον Ορφέα, 0-1.\n27’ Κεφαλιά του Κωνσταντινίδη, καταλήγει άουτ.\n30’ Νέα κεφαλιά από τον Κωνσταντινίδη, αποκρούει σωτήρια ο Ρούφος.\n43’ Ο Ορφέας, μετά από αντεπίθεση, κερδίζει πέναλτι, το εκτελεί ο Ξαντινίδης και κάνει το 0-2.\n65’ Η υπεροχή των Δραμινών στην επανάληψη αποδίδει με τον Σαββίδη με σουτ να μειώνει σε 1-2.\n77’ Σουτ από τον Παυλίδη φεύγει άουτ.\nΔιαιτήτευσαν οι κ.κ. Χάψας (ΕΠΣ Σερρών), Κωτούλας, Ζιγκερίδης (ΕΠΣ Κιλκίς)\nΑ.Ε. ΚΑΛΑΜΠΑΚΙΟΥ (Φ. Χατζηκυριάκου): Παγκάκης, Πέντρο, Ντόβας, Αραμπατζής (55’ Παυλίδης), Κωνσταντινίδης, Κλόγκερι, Τζιβανάκης (60’ Σαββίδης), Κασαπίδης (60’ Μαυροβασίλης), Στάικος (70’ Παναγιώτου), Βασιλειάδης, Θεοδοσιάδης.\nΟΡΦΕΑΣ ΞΑΝΘΗΣ (Μπ. Χατζημεστής): Ρούφος, Χακή Τζαμπάζ, Κατρανίτσας, Χασάνογλου, Μακράκης, Μαυρόπουλος Λ., Χιντ Ιμέρ (79’ Μπουταγκίδης), Τορομανίδης (86’ Χατζήπαπας), Ξαντινίδης, Χαλίλ Ιμπράμ (76’ Καραγκιόζης), Πασχαλάκης.\nΝίκη πρωτιάς του Πανδραμαϊκού ………………….


Σύλλογος Δρομέων Υγείας Κοζάνης: “Δεσμευόμαστε να καταθέσουμε έγγραφη καταγγελία στο δήμο έτσι ώστε να προχωρήσει σε μήνυση κατ΄αγνώστων για φθορά δημόσιας περιουσίας” | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\nΣύλλογος Δρομέων Υγείας Κοζάνης: “Δεσμευόμαστε να καταθέσουμε έγγραφη καταγγελία στο δήμο έτσι ώστε να προχωρήσει σε μήνυση κατ΄αγνώστων για φθορά δημόσιας περιουσίας”\n22 Νοεμβρίου 2020 - 10:39 ΜΜ 16 Comments\nΚατά τις τελευταίες μας επισκέψεις στα ορειβατικά μονοπάτια του Προφήτη Ηλία και των γύρω περιοχών με λύπη διαπιστώσαμε ότι όλες οι πινακίδες σηματοδότησης των πεζοπορικών διαδρομών έχουν βανδαλισμούς αχρηστεύοντας έτσι τον κόπο των δημιουργών τους αλλά και τις λίγες σηματοδοτημένες διαδρομές που υπάρχουν στον δήμο μας .\nΓίναμε αποδέκτες πολλών παραπόνων από πεζοπόρους οι οποίοι απογοητεύτηκαν από αυτήν την άσχημη εικόνα .Δεσμευόμαστε να καταθέσουμε έγγραφη καταγγελία στον δήμο έτσι ώστε να προχωρήσει σε μήνυση κατ΄αγνώστων για φθορά δημόσιας περιουσίας .\nΌμως αυτοί που έκαναν αυτές τις καταστροφές δεν είναι άγνωστοι . Κάποιοι τους γνωρίζουν . Σε αυτούς θέλουμε να πούμε ότι αυτοί οι άνθρωποι δεν καταστρέφουν απλά κάποιες πινακίδες αλλά καταστρέφουν ένα πολύτιμο έργο για τον Δήμο μας ..\nΕπισημαίνουμε εμφατικά ότι υπάρχει συλλογική ευθύνη όλων όσων απολαμβάνουν αυτά τα μονοπάτια .\nΣε αυτους που βανδαλισαν τις πινακιδες τους οαραθετουμε την υπουργικη αποφαση που χαρακτιριζει τα μονοπατια πεζοποριας αλλα και τα ξεχωριζει από τα μονοπατια που προοριζονται για ποδηλασια .\nΥπουργική Απόφαση Αριθ. 151344/165/2017\nΚαθορισμός τεχνικών προδιαγραφών χάραξης, σήμανσης, διάνοιξης και συντήρησης των ορειβατικών πεζοπορικών μονοπατιών.\nΩς μονοπάτι χαρακτηρίζεται ο στενός μη αμαξιτός δρόμος ο οποίος προορίζεται για τη διέλευση κυρίως πεζών και ζώων. Η βασική διαφορά του από τον αμαξιτό δρόμο είναι ότι έχει μικρότερο και κυμαινόμενο πλάτος, μπορεί να έχει σημαντικές αυξομειώσεις στην κλίση του καθώς και σκαλοπάτια.\nΕιδικότερα, τα ορειβατικά πεζοπορικά μονοπάτια είναι διαδρομές που προορίζονται για:\nα) δραστηριότητες όπως η πεζοπορία, η ορειβασία, η πρόσβαση περιπατητών σε φυσικά περιβάλλοντα, αξιοθέατα (φυσικά ή πολιτιστικά) και γενικότερα για τη γνωριμία και επαφή του ανθρώπου με τη φύση, την ιστορία και τον πολιτισμό του κάθε τόπου,\nβ) την εξυπηρέτηση της επικοινωνίας και τη διευκόλυνση της πρόσβασης ορεινών δασικών περιοχών ή σημείων, παραδοσιακών οικισμών καθώς και δύσβατων, δυσπρόσιτων περιοχών χαμηλού υψομέτρου.\nΣε αυτά απαγορεύονται τα μηχανοκίνητα μέσα πορείας.\nΕίδη ορειβατικών μονοπατιών\nΤα ορειβατικά πεζοπορικά μονοπάτια ανάλογα με το σκοπό που εξυπηρετούν και το χώρο που αναπτύσσονται, διακρίνονται σε διάφορα είδη:\n1) Μονοπάτια αναψυχής (Ε): Αυτά απευθύνονται σε πεζοπόρους και φυσιολάτρες που επιθυμούν κυρίως να εξερευνήσουν μία περιοχή και να απολαύσουν τη φύση.\n2) Εκπαιδευτικά θεματικά μονοπάτια (L): Απευθύνονται σε επισκέπτες που επιθυμούν να γνωρίσουν και να ενημερωθούν για το φυσικό και πολιτιστικό περιβάλλον μιας περιοχής.\nΜπορεί να ενσωματώνουν στη διαδρομή τους ιδιαίτερα φυσικά και πολιτιστικά στοιχεία όπως τοπία, ρέματα, αρχαιολογικούς χώρους, παλιά πέτρινα γεφύρια, μοναστήρια, εκκλησίες κ.λπ. Μπορεί επίσης να είναι μονοπάτια που συνδέονται με ιδιαίτερες παραδοσιακές παραγωγικές διαδικασίες (π.χ. μονοπάτια κρασιού, μονοπάτια καπνού, τα μονοπάτια της ελιάς κ.λπ.). Σε κάποιες περιπτώσεις ο προορισμός είναι ένα πολιτιστικό δρώμενο (π.χ. πανηγύρι, φεστιβάλ κ.λπ.) και σε κάποιες άλλες πολιτιστικό χαρακτηριστικό αποτελεί το ίδιο το μονοπάτι (ιστορικό μονοπάτι, καλντερίμι κ.λπ.). Σε αυτή την κατηγορία ανήκουν και τα εκπαιδευτικά μονοπάτια που προορίζονται για τη μελέτη της φύσης (φυτά, δέντρα, κύκλος νερού, ερπετά, έντομα, πουλιά, αλληλεξάρτηση ειδών, διατροφική αλυσίδα, γεωλογικοί σχηματισμοί, γεωμορφολογία, κ.λπ.).\n3) Ποδηλατικά μονοπάτια (Β): Είναι μονοπάτια που έχουν τα χαρακτηριστικά των μονοπατιών αναψυχής με τη διαφορά ότι έχουν ιδιαίτερα χαρακτηριστικά που τα κάνουν κατάλληλα και ελκυστικά για ποδηλασία. Απαραίτητη προϋπόθεση είναι να μην διασχίζουν προστατευόμενες περιοχές στις περιπτώσεις που δεν προβλέπονται στα Σχέδια Διαχείρισης (Σ.Δ.) και να μην υπάρχουν στη διαδρομή αυτών των μονοπατιών σκαλοπάτια ή βαθμίδες. Απευθύνονται ανάλογα με το βαθμό δυσκολίας σε ποδηλάτες ή επισκέπτες που επιθυμούν να εξερευνήσουν μια περιοχή με το ποδήλατο.\nΑνώνυμος - 23 Νοεμβρίου, 2020 at 18:44\nΟι αρμόδιοι πριν καταθέσουν την μυνηση ας διαβάσουν και τα αλλα αρθρα του νομου και όχι ότι τους βολεύει.\nΤα ποδήλατα τους φτάινε.\nΑνώνυμος - 23 Νοεμβρίου, 2020 at 20:12\nΤη λέει ο νόμος βανδαλιζουμε και καταστρέφουμε;\nΚελλυ - 23 Νοεμβρίου, 2020 at 22:34\nΟ νομος σιγουρα δεν λεει να βανδαλιζουμε, αλλα δεν επιτρεπει και την οικειοποιηση. Επομενως, κανεις δεν μπορει να εμποδισει την διευλευση ποδηλατων και φυσικα οι τσιφλικαδες παππο προς παππο απεβιωσαν. Οπως το ΣΔΥΚ θα προβει σε νομικα μεσα, ετσι κ οι ποδηλατες κοζανης θα μαζευτουν σε ενωση κατα της οικειοποιησης.η προσωπικη δουλεια δεν σημαινει σφεταιρισμος αλλα κοινη χρηση. Αυτα…\nΑνώνυμος - 24 Νοεμβρίου, 2020 at 11:05\nΗ χρήση θέλει και συντήρηση ποτέ δεν κάνατε παρά μόνο καταστροφές.\nΚελλυ - 24 Νοεμβρίου, 2020 at 14:47\nΔεν κανατε ποιοι κυριε κυρια τι ειστε; σε ποιους αναφερεστε? Εχετε στοιχεια ή αερολογιες? Περιμενω ονομα αν εχεις κατι να προσαψεις. Οχι υποβοσκουσες κατηγοριες μονο….αντε τα λεμε σκ πανω\nΔημήτρης - 24 Νοεμβρίου, 2020 at 14:31\nελπίζω να μη δεχθώ κι εγω λογοκρισία απο το ιδιο το κοζαν,οπως συνέβη σε προηγούμενο σχόλιο που ελεγε ενα σωρό αλήθειες\nkozan.gr - 24 Νοεμβρίου, 2020 at 14:44\nΕφόσον λέτε αλήθειες να βγείτε επώνυμα να τις πείτε και θα σας δώσουμε βήμα. Αφήστε τα περί λογοκρισίας. Λογοκρισία σε ανώνυμα σχόλια δεν υπάρχει. Περιμένουμε τις αλήθειες σας με επώνυμη επιστολή και στοιχεία επικοινωνίας και με μεγάλη ευχαρίστηση να τις δημοσιεύσουμε (τις αλήθειες σας). Ανώνυμα σχόλια στο υποτιμητικό ύφος που γράφετε και για πράγματα που δε γνωρίζουμε αν έχουν βάση δεν υπάρχει περίπτωση να τα δημοσιεύσουμε. Επώνυμα λοιπόν και αν μετά δε δημοσιευτούν να μας καταγγείλετε για λογοκρισία. Μέχρι τότε σεβαστείτε τους κανόνες και τα όρια – βάσει λογικής – της ανώνυμης ανάρτησης σχολίων.\nΑνώνυμος - 24 Νοεμβρίου, 2020 at 14:52\nσυμφωνω με τον Δημητρη πανω. Και την επομενη φορα που θα βαλετε ενα θεμα, ερευνηστε την ορθοτητα του, οχι απλως να γεμιζουμε…τη θεματολογια βασιζομεβοι σε γνωστους κ φιλους.καλο σας απογευμα\nkozan.gr - 24 Νοεμβρίου, 2020 at 16:00\nΚαλά κάνετε και συμφωνείτε. Περιμένουμε και τις δικές σας απόψεις ΕΠΩΝΥΜΑ για να αναδείξετε τη μη ορθότητα των γραφομένων των Δρομέων Υγείας. Δεν έχουμε καμιά αντίρρηση. Αναμένουμε τη δική σας επώνυμη παρέμβαση, όμως, είμαστε βέβαιοι πως δεν πρόκειται να υπάρξει, μιας κι έχετε μάθει, τόσο εσείς όσο και κάποιοι ακόμη, να θέλετε τις αλήθειες (εντός ή εκτός εισαγωγικών, σε κάθε περίπτωση κι όχι στη συγκεκριμένη) να τις λέτε χρησιμοποιώντας “πλάτες” άλλων. Δεν έχετε να φοβηθείτε κάτι αν είναι αλήθειες. Αναμένουμε λοιπόν και τότε αν το επιχειρήσετε θέλουμε να δούμε τόσο το ύφος όσο και το περιεχόμενο των καταγγελιών σας αν είναι αντίστοιχο με αυτό που χρησιμοποιείτε ανώνυμα. Για να καταλάβουμε ποιος έχει δίκιο και ποιος άδικο!. Καλό απόγευμα και καλή συνέχεια!\nΕσείς να με συγχωρείτε με ποιον είστε? Με τους έτσι η τους αλλιώς? Περενουμε περιμένετε αναμείνατε…. Κύριε… Η ελεύθερη έκφραση σας διχασε.\nΔημήτρης - 24 Νοεμβρίου, 2020 at 14:55\nΕχω το μαχαίρι….εχω και το καρπούζι, λεγεται αυτό !!! Δημοσιογραφία….παρουσιάζουμε αυτο που εμεις θελουμε!! Κριμα!!!\nkozan.gr - 24 Νοεμβρίου, 2020 at 15:55\nΜπορείτε να πάρετε εσείς και το μαχαίρι και το καρπούζι υπογράφοντας ΕΠΩΝΥΜΑ, αυτά που θέλετε να γράψετε. Στο χέρι σας είναι κυριολεκτικά και μεταφορικά. Όλα τα υπόλοιπα είναι προφάσεις. Δε λέτε κάτι.\nΑνώνυμος - 24 Νοεμβρίου, 2020 at 22:26\nΜ έχεις μπλοκάρει στο φβ επειδή ήμουν επώνυμη. Μην τρολαριζομαστε κ παίζουμε με λέξεις. Δεν αντέχεις… Το χω δει. Τώρα αν θέλουμε πόλεμο… Δεν παίζω. Παραμένω στα ανωθι:τσεκάρουμε τις ειδήσει. Με εντυπωσιάζετε πάντως! Προτιμάτε να σχολιάζετε σθεναρά… Κ εγώ δεν ξέρω τι υπερασπίστε… Από το να βοηθάτε να αναδυθεί η αλήθεια.\nkozan.gr - 24 Νοεμβρίου, 2020 at 23:13\nΗ αλήθεια, αν ειναι αλήθεια, δεν χρειάζεται, καμία, βοήθεια για να αναδειχθεί. Αν, λοιπόν, έχετε να γράψετε κάτι με το οποίο εμείς, μπορεί να διαφωνούμε κι εσείς θεωρείτε πως δεν αντέχουμε, δεν το ένα και δεν το άλλο, ιδού η Ρόδος. Μπορείτε να επανέλθετε, επώνυμα, ν’ αναλάβετε την ευθύνη των γραφομένων σας και να αποδείξετε δημόσια, σε όλους μας, ότι εσείς έχετε δίκιο κι εμείς άδικο. Επειδή όμως, εσείς, όπως και πολλοί άλλοι, που σκέφτονται αντιστοίχως, δεν θα το τολμήσετε, αποδεικνύοντας ότι εν τέλει εσείς είστε που πραγματικά δεν αντέχετε, θα παραμείνετε σε ανούσια κι ακατανόητα, κατά ένα μέρος, σχόλια, όπως το προαναφερόμενο. Δεν θα επανέλθουμε, διότι δεν λέτε κάτι διαφορετικό από τα τετριμμένα και τα ήδη γνωστά “επιχειρήματα” όλων αυτών που επιθυμούν να εκφράζονται, εκτός των ορίων που διέπουν – βάσει λογικής – τον ανώνυμο σχολιασμό, στηριζόμενοι σε ξένες πλάτες.\nΑνώνυμος - 24 Νοεμβρίου, 2020 at 22:20\nΑντε γεια ρε!\nΜμε δείχνουμε ότι θέλουμε και όπως το θελουμε για άλλη μια φορά.\nΚελλυ - 25 Νοεμβρίου, 2020 at 15:11\nΕπωνυμα κ άλλα θα απαιτείτε όχι όμως με το προσωνυμία κοζαν. Τζιαρ μεσιε\nΓράψτε απάντηση στο kozan.gr Ακύρωση απάντησης\n« kozan.gr: Ο Πρωτοπρεσβύτερος π. Δημήτριος Χαρισίου (προϊστάμενος Αγ. Νικολάου Κοζάνης) θυμάται: “Με το μακαριστό Μητροπολίτη Διονύσιο ανεβήκαμε και τελέσαμε τρισάγιο μέσα σε παγωνιά όχι τόσο της φύσης όσο του φρικτού θεάματος”\nkozan.gr: Η εμφάνιση της Λίας Μίχου, από τα Σέρβια Κοζάνης ,στο «The Voice of Greece», που προβλήθηκε το βράδυ της Κυριακής 22 Νοεμβρίου (Βίντεο 12′) »


Trevon Bluiett | Basketbook\nΟ Τrevon Bluiett δεν έχει κάνει ακόμα την μετάβαση στην δική μας πλευρά του Ατλαντικού και προσπαθεί ακόμα να διεκδικήσει την θέση του εκεί. Παρά το 2-way συμβόλαιο που υπέγραψε με τους New Orleans Pelicans στην πρώτη του επαγγελματική σεζόν, δεν έχει καταφέρει να βρει την θέση του. Πιστεύω πως είναι θέμα χρόνου να έρθει εδώ μιας και το πακέτο του μπορεί να απορροφηθεί καλύτερα από ότι στο NBA.\nΟ Trevon Bluiett είναι ένας σύγχρονος scoring forward με all-around στοιχεία τα οποία μπορούν να μεταφραστούν στο ευρωπαϊκό μπάσκετ. Το δυνατό χαρακτηριστικό του είναι το αξιόπιστο περιφερειακό σουτ του. Πιο συγκεκριμένα, μετά από 2 επαγγελματικές σεζόν στην G-League έχει ποσοστά της τάξης του 40.7% ενώ σε 8 παιχνίδια στο Summer League έχει 48.1% από την περίμετρο και σε αρκετό όγκο προσπαθειών, κάτι που αποδεικνύει αν μη τι άλλο την αλήθεια των ως άνω ισχυρισμών. Η μηχανική του μπορεί να παρουσιάζει κάποια ελαττώματα αλλά έχει σταθερή κι επαναλαμβανόμενη μηχανική, κάτι που έχει την περισσότερη σημασία. Την ίδια στιγμή, δείχνει να είναι επαρκής σουτέρ και μετά από ντρίπλα με διαχρονικό 16/43 στα pull up jumpshots (8/16 εξ αυτών είναι σουτ τριών πόντων), παρ΄όλο που ο κύριος όγκος των επιτυχημένων καλαθιών του είναι assisted (236/458). Πάντως είναι και καλός finisher γύρω από το καλάθι, έχοντας 61.3% (92/150) στα σουτ στην painted και restricred area, αν και είναι φανερό πως του λείπει η έκρηξη και η αθλητικότητα. Αυτό τον βοηθάει να κερδίζει και ορισμένα φάουλ, παρά το γεγονός πως δεν έχει τις αρκετές προσπάθειες από την γραμμή των βολών. Ταυτόχρονα, πρέπει να τονιστεί η δουλειά του στο κομμάτι της δημιουργίας. Δεν είναι επουδενί ο φυσικός playmaker που σετάρει την ομάδα ή μπορεί να χρησιμοποιηθεί για να "τρέξει" καταστάσεις αλλά η θετική αναλογία 1.38 ασίστ/λάθος, δείχνουν πως είναι ένας αξιόλογος ball mover που βοηθάει στην ομαλή επιθετική ροή. Ίσως μπορεί να εξελιχθεί σε έναν δευτερογενή playmaker με την σωστή καθοδήγηση.\nΑμυντικά, δείχνει να υπάρχει η διάθεση αλλά η έλλειψη φυσικών προσόντων, μάλλον βάζουν ένα ταβάνι στις δυνατότητες του. Δεν είναι ιδιαίτερα μακρύς (6'8'' wingspan) και όχι ακριβώς εκρηκτικός ή ιδιαίτερα γρήγορος αλλά είναι ένας θετικός αμυντικός, όταν χρειάζεται. Δεν είναι σε κανένα σημείο του παιχνιδιού αδιάφορος σε αυτό το κομμάτι και νομίζω πως μπορεί να σταθεί απέναντι σε περιφερειακούς παίκτες ή κοντά "4". Στο κολέγιο άλλωστε έπαιζε ως Power Forward σε κάποια σχήματα για να προσφέρει το stretch στοιχείο και αμυντικά είχε θετικές επιδόσεις απέναντι σε παίκτες ίδιων κυβικών δυνατοτήτων. Παράλληλα, διαθέτει fundamental αίσθηση του ριμπάουντ και βοηθάει σε αυτό το κομμάτι. Δεν νομίζω να τον δούμε συχνά να ανανεώνει δεύτερες και τρίτες επιθέσεις στην μπροστινή πλευρά του παρκέ αλλά έχει την διάθεση να είναι παράγοντας σε αυτό το κομμάτι, όντας ένα χρήσιμο γρανάζι.\nΣαν αρχέτυπο, νομίζω πως μου θυμίζει τον Vladimir Micov της Αρμάνι Μιλάνο. Αν και ο Trevon Bluiett δεν χρησιμοποιείται τόσο ως post-up απειλή όσο ο Σέρβος G/F της Ιταλικής ομάδας, υπάρχει το secondary playmaking και η ικανότητα να απειλεί από την περίμετρο όσο και μετά από ντρίπλα.\n2018 (Westchester Knicks - NBA G League) 17 22.4 11.4 3.9 1.6 1.1 40.2% 33.3% 93.1% (27/29)\n2019 (Salt Lake City Stars - NBA G League) 7 30.7 13.8 4.7 2.7 1.1 39.2% 47.5% 88.9%\n2019-20 (Salt Lake City Stars - NBA G League) 41 29.4 14.8 3.4 2.3 1.8 48.7% 42.4% 78.8% (52/66)\nημερομηνία αναφοράς: 5/11/2020


Η Κιάρα κλέβει τα φλας | Espresso\n23-08-2011 | 12:42μμ\nΗ Κιάρα κλέβει τα φλας\nΗ κόρη της Κατρίν Ντενέβ και του Μαρτσέλο Μαστρογιάννι φωτογραφίζεται και αποκαλύπτει.\nΟταν ήταν μικρή ακολουθούσε την Κατρίν Ντενέβ και τον Μαρτσέλο Μαστρογιάνι στα πλατό των γυρισμάτων. Παρακολουθούσε όμως τους γονείς της χωρίς να ξέρει αν την ενδιαφέρει να ασχοληθεί με αυτό που έκαναν.\nΤώρα όμως η Κιάρα Μαστρογιάνι, μεγάλο κορίτσι πλέον, πρωταγωνιστεί στην τέταρτη ταινία της καριέρας της, το «Les Bien Aimes», και μάλιστα στο πλευρό της μητέρας της.\nΗ κόρη των δύο μεγάλων ηθοποιών, εν όψει της πρεμιέρας της νέας ταινίας της που γίνεται αυτές τις μέρες στη Γαλλία, έδωσε συνέντευξη στη «Madame Figaro» και φωτογραφήθηκε για το περιοδικό.\nΕκεί, μεταξύ άλλων, μιλάει για τη σχέση της με τους γονείς της και πώς αυτή διαμορφώθηκε μέσα στον κινηματογράφο.\nΑποκαλύπτει ότι η μητέρα της, η Κατρίν Ντενέβ δυσκολευόταν πολύ να της το παίξει αυστηρή, ενώ ο πατέρας της χάρηκε πολύ όταν του ανακοίνωσε την απόφασή της να γίνει ηθοποιός καθώς, όπως λέει, τον ανακούφιζε να ξέρει ότι «αναλάμβανε την οικογενειακή επιχείρηση». Πάντως παραδέχεται ότι δεν ήταν πολύ σίγουρη για την απόφασή της.\n«Σε αυτό το επάγγελμα δεν υπάρχει πτυχίο, ούτε άδεια. Δεν αμφέβαλλα για την επιθυμία μου, αλλά φοβόμουν μήπως δεν αποδεικνυόμουν αρκετή» εξηγεί και προσθέτει ότι ακόμη έχει άγχος και αγωνία κάθε φορά που φτάνει στα πλατό των γυρισμάτων.\nΑπό την άλλη, έχει μάλλον μεγάλη άνεση στο να επιλέγει ερωτικούς συντρόφους από τον καλλιτεχνικό χώρο.\nΗ Κιάρα έχει στο ερωτικό της «ενεργητικό» ηθοποιούς όπως ο Μπενίτσιο ντελ Τόρο, ενώ τον γιο της, Μίλο, που ήρθε στον κόσμο το 1996, τον απέκτησε με τον γλύπτη Πιερ Τορεντόν.\nΤον Μάιο του 2002 παντρεύτηκε με τον συγγραφέα και μουσικό Μπενζαμέν Μπιολέ με τον οποίο απέκτησε το 2003 μια κόρη, την Αννα.\nΟ γάμος της όμως με τον καλλιτέχνη, του οποίου το όνομα είχε εμπλακεί σε φήμες για παράνομη σχέση με την Κάρλα Μπρούνι ενώ ήταν παντρεμένη με τον Νικολά Σαρκοζί, είχε άδοξο τέλος, μόλις το 2005.


Αμαρτίες γεύσεων, Κέντρο Ηρακλείου, Κρητική κουζίνα, Έκπτωση εως 15%\nΟι Αμαρτίες Γεύσεων είναι το ιδανικό μέρος για μαμαδίστικο φαγητό και παραδοσιακές γεύσεις στο Ηράκλειο. Παραδοσιακές γεύσεις φτιαγμένες με ντόπια φρέσκα υλικά. Ένα κρυμμένο μέρος λίγο πιο δίπλα από το παλιό λιμάνι όπου θα δοκιμάσετε τα νοστιμότερα ντολμαδάκια του κόσμου όπως γράφουν οι κριτικές! Καλές τιμές και ευχαριστή ατμόσφαιρα σιγουρα θα σας ξαναφέρουν εδώ!\nΙδομενέως & Σαπφούς Ηράκλειο\nΚριτικές Αμαρτίες γεύσεων


e-rooster blog: Όταν ο Μαυρογιαλούρος ανακάλυψε τα μπλογκ...\nΑναρτήθηκε από Spinoza στις 5/05/2007 11:37:00 π.μ.\nΕμένα πάλι, με παρενοχλεί με spam ο Βενιζέλος στο κινητό και στο email, δεν έχω ιδέα που βρήκε τα στοιχεία μου αλλά θα το μάθω. Μητρώο 13 σου λέει...\nδεν μπορω να καταλαβω την επιθεση στον Κυρ.Μητσοτακη που ειναι απο τους πρωτους που εχουν ανακαλυψει τα μπλογκ (και εχει δημοσιευσει και στην κυριως σελιδα μας).\nΜου θυμιζει λιγο την γκρινια των ηλικιωμενων στα εγκονια τους οτι κανεις δεν τους επισκεπτεται. Παραδοξως την μεγαλυτερη γκρινια την τρωνε τα εγκονια που τους επισκεπονται (γιατι τα αλλα δεν τους βλεπουν ποτε για να ακουσουν την γκρινια).\nΑντιστρεφοντας λιγο την γκρινια: ποια ακριβως προταση του κ.Μητσοτακη ειναι παλαιοκομματικη και βαθια συντηρητικη?\nΑγαπητέ s_g έχετε πολύ γούστο κάτι φορές. Εσείς που υποστηρίξετε και μάλιστα εδώ μέσα, την παιδαριωδία του "Φτάνει Πια" με το αξέχαστο μπανεράκι με τη φάτσα του Βύρωνα Πολύδωρα, μας μιλάτε για προσωπικές επιθέσεις.\nΒέβαια, τί λέω κι εγώ τώρα; Είστε ο πρώτος που θα μπέρδευε την πολιτική κριτική με την προσωπική επίθεση.\nΚάνω copy-paste ενός σχολίου που έβαλα στο μπλογκ μου ως απάντηση στις παρατηρήσεις που έγιναν εκεί.\nΓια πρώτο πιάτο, θα ήθελα να σημειώσω πως η δίκη προθέσεων, αποτελεί λογικό σφάλμα και σε καμία περίπτωση δεν επέχει θέση επιχειρήματος. Κανείς, δεν είναι σε θέση να γνωρίζει τις όποιες προθέσεις μου και φυσικά, δεν μπορεί να τις αναγάγει σε κάποια θεωρία συνομωσίας, αν θέλει να σοβαρολογεί.\nΜε αφορμή μία συνέντευξη ενός νέου πολιτικού διατύπωσα μία άποψη. Είχα κάποιο λόγο να αποφύγω να κατονομάσω τον Κυριάκο Μητσοτάκη; Γιατί; Με αφορμή την αναφορά μου, πολλαπλασίασε το ακροατήριο της συνέντευξής του. Δεν αντιλαμβάνομαι που είδατε την προσωπική επίθεση.\nΗ θέση μου ήταν σαφής. Ένας πολιτικός νέος, είναι αδύνατο να διατυπώσει, πόσο μάλλον να διεκδικήσει πολιτικά, ο,τιδήποτε νέο μέσα στα υπάρχοντα κόμματα εξουσίας αφού κι αυτός είναι μέρος του παλαιοκομματικού συστήματος. Αυτό το γνωρίζουν και οι ίδιοι οι νέοι πολιτικοί και για να κάνουν το προφίλ τους πιο επικοινωνιακό — κάτι που είναι απόλυτα θεμιτό μέσα σε μία κοινωνία– στρέφονται προς το μέσο αφού το μήνυμα που κομίζουν είναι εξαιρετικά παλαιό. Η θέση μου ήταν πολύ απλή και ξεκάθαρη για να γίνει αντικείμενο παρανόησης.\nΟ Κυριάκος Μητσοτάκης, eye of the bird δεν είναι Φιλελεύθερος κι αν είστε πολιτικός του φίλος του κάνετε κακό με το να διαδίδετε σε βάρος του κάτι τέτοιο. Το κόμμα με το οποίο εκλέγεται έχει αποτάξει επισήμως τον Φιλελευθερισμός στο Συνέδριο της Χαλκιδικής. Αυτός είναι και ο λόγος που ο Κυριάκος Μητσοτάκης, αν και εκλήθη να απευθύνει χαιρετισμό στο συνέδριό μας δεν ήρθε ούτε έστειλε χαιρετισμό. Πώς θα μπορούσε να έρθει από τη στιγμή που το κόμμα με το οποίο εκλέγεται διάκειται εχθρικά απέναντι στο Φιλελευθερισμό; Βέβαια, εμείς τα αφελή παιδάκια, νομίζαμε πως μας θεωρεί πολιτικά όντα και θα ήθελε να διαλεχθεί πολιτικά μαζί μας σε επίπεδο ιδεολογίας, έστω και για να εκφράσει την αντίθεσή του προς εμάς. Προφανώς όμως μας αντιμετώπισε σαν πρώην εκλογική του πελατεία που φαίνεται να χάνει. Σιγά τον κίνδυνο που αντιμετωπίζει από 100 Φιλελεύθερους! Σιγά την πολιτική ζημιά που μπορούν να του κάνουν 100 Φ οι οποίοι ενορχηστρώνουν δήθεν επιθέσεις εναντίον του.\nΒέβαια, θα ακολουθήσει κριτική και σε άλλους πολιτικούς, έτυχε να δω πρώτα τη συνέντευξη του Κυριάκου!\nΛοιπόν, είναι εντυπωσιακό το πως μερικές φορές μαλώνουμε σε αυτό το μπλογκ απλώς για να μαλώνουμε!\nΜερικά, κατ'εμέ αυτονόητα:\n1. Είναι προφανές ότι είναι θετικό να χρησιμοποιούν οι πολιτικοί τις νέες τεχνολογίες και αυτό είναι στα θετικά του Κ. Μητσοτάκη.\n2. Όμως είναι επίσης προφανές ότι αυτό που μετράει περισσότερο είναι οι θέσεις των πολιτικών και όχι τα μέσα με τα οποία τις διαδίδουν.\n3. Το άρθρο της σπινόζα εστίασε στο παραπάνω και έχει δίκιο να το λέει γιατί η συνέντευξη του Κ. Μητσοτάκη διαφημίστηκε υπερβολικά λες και ξαφνικά ο κ. Μητσοτάκης ανεκάλυψε την πυρίτιδα.\n4. Βέβαια, και η κ. Σπινόζα ήταν ίσως λίγο περισσότερο επιθετική από ότι έπρεπε: ναι όντως η συνέντευξη αυτή δεν είναι λόγος να ξετρελαθούμε και με τον συγκεκριμένο πολιτικό, αλλά σίγουρα δεν είναι και λόγος να τον μισήσουμε!\n5. Επιστρέφοντας στις θέσεις του Κ. Μητσοτάκη, μου φαίνεται ότι είναι σαφές ότι είναι πιο φιλελευθερος από τον μέσο όρο του κόμματος του. Συμφωνώ με την Σπινόζα ότι δεν είναι αρκετά φιλελευθερος για τα δικά μου γούστα. Ή τουλάχιστον δεν μπορεί/θέλει να εκφραστεί περισσότερο φιλελευθερα γιατί είναι εγκλοβισμένος στην σημερινή ΝΔ.\n6. Ας μου επιτραπεί να πω ότι έχω την εντύπωση ότι, συνειδητά ή ασυνείδητα, η κ. Σπινόζα άρχισε να συμπεριφέρεται "κομματικά": αντί να χαρούμε που τα μεγάλα κόμματα έχουν ορισμένους πολιτικούς που είναι πιο κοντά στις δικές μας θέσεις, του επιτίθεται με μανία (πχ εκφράσεις "μαυρογιαλούρος") ίσως επειδή φοβάται ότι θα αποσπάσει ψήφους από την ΦΣ. Εξού και η "κομματική συμπεριφορά" την οποία ανέφερα.\n7. Εάν ο Κ. Μητσοτάκης ή οι υποστηρικτές του όντως δηλώσουν ότι η ΦΣ είναι άχρηστη καθότι αυτός καλύπτει τον χώρο, τότε προφανώς χρειάζεται να γίνει μια εμπεριστατωμένη συζήτηση για το κατα πόσον αυτό είναι αλήθεια (δεν είναι βέβαια).\nΑυτά! Τέτοια διαφήμιση πάντως στον Κ.Μητσοτάκη, ούτε στα καλύτερα του όνειρα δεν θα είχε δει! :)\nεχω την εντυπωση οτι δεν επιτεθηκα σε κανεναν προσωπικα.\nαντιθετα αγαπητη σπινοζα νομιζω οτι το να αποκαλεις καποιον μαυρογιαλουρο συνιστα προσωπικη επιθεση. Και κατοπιν ενοχληθηκες και απο μενα που ρωτησα τον λογο της επιθεσης!\nΓια θεωρια συνωμοσιας κτλ σιγουρα δεν μιλησα οποτε δεν ξερω πως ακριβως σχετιζεται η απαντηση σου σε αυτα.\nΓενικα με καλυπτει ο Αλκης σχεδον απολυτα και επιμενω λιγο για να γινει συζητηση: ποια θεση του κ. Μητσοτακη ειναι τοσο συντηρητικη τελοσπαντων?\nΣτο τελος θα αναγκαστω να τον υπερασπιστω κιολας :-)\nΥΓ αλκη δεν τσακωνομαστε, συζηταμε. Αν ηθελα να τσακωθω θα ελεγα οτι η Σπινοζα δεν ξερει να μαγειρευει (εκει θατρωγα πολλα τηγανια στο κεφαλι) :-)\nΚι αυτή ήταν η ουσία του δικού μου ποστ.\nΗ διαφήμιση είναι θεμιτή αλλά η χρήση του μέσου από μόνη της δεν αρκεί. Επειδή εκλογές έρχονται σε λίγο θα δούμε και τον Γιακουμάτο να μας ποζάρει για πρωτοπορειακός πολιτικός επειδή ίσως θα απαντάει στα ε-μέηλ του.\nΑπό πού προκύπτει ότι τον μίσησα; Ίσα-ίσα ανέφερα πως ο άνθρωπος μου είναι εξαιρετικά συμπαθής.\nΑγαπητέ, σιγά μην τον λυπηθούμε κιόλας τον καημένο τον εγκλωβισμένο Κυριάκο Μητσοτάκη. Χτίζει πολιτική καρριέρα, αν επανεκλεγεί η ΝΔ πιθανολογείται ότι θα είναι στην κυβέρνηση. Είναι η κλασική περιπτωση του λυκου της συντήρησης που ενδύεται την προβιά του Φιλελευθερισμού για να γίνει αρεστός.\nΉ είσαι Φιλελεύθερος ή δεν είσαι. Έχουμε φτάσει στο σημείο όπου και ο Σταθης ο σκιτσογράφος να δηλώνει ότι είναι Φιλελεύθερος. Ε δεν είναι, πώς να το κάνουμε τώρα.\nΗ Συμμαχία δεν έχει εκλογική βάση για να φοβάται μην χάσει ψήφους. Αυτό θα έστεκε αν είχαμε ήδη κατέβει στις εκλογές και είχαμε κατοχυρώσει ένα ποσοστό και φοβόμασταν μήπως το χάσουμε. Επίσης δεν αντιλαμβάνομαι γιατί πρέπει να χαρώ που ορισμένοι πολιτικοί στα μεγάλα κόμματα παριστάνουν τους Φιλελεύθερους για να γίνουν πιο αρεστοί στην εκλογική τους πελατεία. Ο καθένας έχει δικαίωμα να κάνει ό,τι νομίζει αλλά μετά πρέπει να αναμένει να κριθεί σε αυτό.\nΜάλλον κάνετε χιούμορ. Άλλη είναι η τακτική που πρέπει να ακολουθήσει ο κ.Μητσοτάκης.\nΑφού κι εγώ αναρρωτήθηκα πως και δεν έχει βγει κανείς μέχρι τώρα να πει ότι με έβαλε ο Κυριάκος. :-)\ns_g τα έχουμε ξαναπεί. Η φάση με τον Πολύδωρα δεν ήταν ένα "απλό" ad hominem αλλά μία σταλινική στοχοποίηση.\nΔεν αποκάλεσα τον Κυριάκο "Μαυρογιαλούρο" αλλά όλους τους συντηρητικούς πολιτικούς. Ο Μαυρογιαλούρος είναι ένα σύμβολο. Αφήστε που στην τελική και Μαυρογιαλούρο να τον έλεγα δεν ήταν και για δράματα η υπόθεση. Αφενός, δεν τον είπα Τζακ Αντεροβγάλτη, αφετέρου στο τέλος της ταινίας ο Μαυρογιαλούρος μετανιώνει για την πολιτική του καρριέρα και τα σφάλματά της. :-))\nΕγώ ρώτησα, ποια ήταν η θέση του τέλος πάντων, μία καινούρια θέση εσείς ακούσατε; Εσείς βέβαια ως βαθύτατα συντηρητικός που είστε είναι λογικό να βρίσκετε οκ τον πολιτικό του λόγο και δεν είναι καθόλου κακό να υποστηρίζει κανείς ένα πολιτικό.\nΒέβαια, μεταξύ μας s_g αν και σας έχω ικανό να εκφέρετε άποψη για τις μαγειρικές μου ικανότητες χωρίς να τις έχετε δοκιμάσει, η τιμωρία σας, αν εκφέρατε τέτοια γνώμη, δεν θα ήταν το "τηγάνι στο κεφάλι" αλλά να μην δοκιμάσετε τη μαγειρική μου ποτέ. :-)\n"Είναι η κλασική περιπτωση του λυκου της συντήρησης που ενδύεται την προβιά του Φιλελευθερισμού για να γίνει αρεστός.\nΉ είσαι Φιλελεύθερος ή δεν είσαι."\nγια μενα προσωπικα η ανεκτικοτητα, ο σεβασμος των προτιμησεων των αλλων κτλ ειναι εκ των ουκ ανευ για να μιλαει καποιος για φιλελευθερη πολιτεια (με την εννοια που το χρησιμοποιει ο Νικολας του θεωρειν, δηλαδη πραξεις στην ζωη). αν ο ανθρωπος θελει να δηλωνει φιλελευθερος γενικα θα το σεβαστω, εαν δηλωνει "κεντρωος πατριωτης" επισης θα το σεβαστω, εως καλης αποδειξεως του εναντιου.\nαλλα διακρινω και καποιο οξυμωρο εδω περα, ειναι τελικα της μοδας στην Ελλαδα ο φιλελεθερισμος γιατι δεν ειχα προσεξει κατι τετοιο? Νομιζα οτι σε εναν νεο πολιτικο με επιδιωξεις ευρειας αποδοχης του κοστιζει πολιτικα η συσχετιση με τον φιλελευθερισμο (φιλελευθερη λαιλαπα κτλ)\n"Εσείς βέβαια ως βαθύτατα συντηρητικός που είστε είναι λογικό να βρίσκετε οκ τον πολιτικό του λόγο και δεν είναι καθόλου κακό να υποστηρίζει κανείς ένα πολιτικό."\nγενικα δεν υποστηριζω κανεναν πολιτικο, ειδικα αν δεν ξερω τα εργα του πολυ καλα. αλλα ουτε μου αρεσει η ανακριβεια και ισοπεδωση. Το εως σημερα εργο του Κυρ. Μ. ειναι ενδιαφερον (στηριξη των ΣΔΙΤ, στηριξη της εκπαιδευτικης μεταρρυθμισης, χαμηλοτεροι φοροι και φορολογικη αποκεντρωση κτλ) και η καρριερα του που βλεπω τωρα προχειρα ειναι σιγουρα πολυ καλη (οσοι ξερουν την McΚinsey ξερουν οτι μια δουλεια εκει δεν ειναι παιξε γελασε). αν υπαρχουν στοιχεια για το εναντιο δεν εχω κανενα προβλημα να τα δουμε και να τα συζητησουμε\nΥΓ επιλεγω να μην σηκωσω το γαντι. Δεν ξερω καν τι σημαινει οτι ειμαι βαθια συντηρητικος, παντως στα 250+ κειμενα μου εδω μεσα δεν θυμαμαι να εχω ακουσει κατι τετοιο...\n"η τιμωρία σας, αν εκφέρατε τέτοια γνώμη, δεν θα ήταν το "τηγάνι στο κεφάλι" αλλά να μην δοκιμάσετε τη μαγειρική μου ποτέ"\nε καλα τοτε να το βουλωσω :-)\nπλακα πλακα μαρεσει πολυ η μαγειρικη και χρειαζομαι λιγη βοηθεια με την ελληνικη κουζινα την οποια δεν κατεχω καλα...\nαρχικα να πω οτι η οικογενειοκρατια με κανει να βαριεμαι! Απο το Καραμανλη, στο Μητσοτσακη και μετα στο ΓΑΠ, αντε και ο Κεφαλογιαννης, μην πω και για το βαρβιτσιωτη..\nΘΕΛΩ ΝΑ ΔΩ ΝΕΑ ΜΥΑΛΑ ΚΑΙ ΑΝΘΡΩΠΟΥΣ, ΜΠΟΡΩ; θΕΛΩ ΝΑ ΔΩ ΕΡΓΑΖΟΜΕΝΟΥΣ ΚΑΙ ΑΝΘΡΩΠΟΥΣ ΤΟΥ ΜΟΧΘΟΥ ΚΑΙ ΟΧΙ ΒΟΥΛΕΥΤΕΣ ΠΟΥ ΒΓΗΚΑΝ ΜΕ ΤΑ ΚΟΥΚΙΑ ΤΟΥ ΜΠΑΜΠΑ ΚΑΙ ΤΗΣ ΜΑΜΑΣ! ΜΠΟΡΩ;\nΟσο για τα μπλογκ..ναι οκ..αλλα σπανια εχω δει πολιτικους να απανταντε κιολας στο μπλογκ τους.\nΠροσωπικά δεν με νοιάζει που ο Κυριάκος Μητσοτάκης έχει βγει με το όνομα του. Θα με ένοιαζε εάν ήταν άχρηστος ΚΑΙ είχε βγει με το όνομα του μπαμπά του, που δεν ισχύει φυσικά εάν δει κανείς το βιογραφικό του. Αλλά πρέπει κιόλας να καταλάβουμε ότι μόνο και μόνο επειδή ο Κυριάκος Μητσοτάκης επιδεικνύει κάποια θετικά και σχετικά δυσεύρετα στην ελληνική πολιτική στοιχεία δεν σημαίνε ότι είναι και ιερή αγελάδα που δεν μπορεί να δεχτεί κριτική.\nKoyk eisai sigouros pws oi 8eseis, ta Harvard kai ta Marvard den ofeilontai sto onoma, tis diafores edres klp. H Gianna Aggelopoulou eksase merika ekatommuria sto Harvard gia edra sto onoma ths. Akoma kai an oi gioi ths einai skrapes to Harvard 8a pei oxi an kanoun aithsh na tous dextoun?\nShmeiwnw oti o Bush Jr teleiwse Yale, e autos o an8rwpos oute gia TEI den kanei\nΗ φάση με τον Πολύδωρα δεν ήταν ένα "απλό" ad hominem αλλά μία σταλινική στοχοποίηση.\nΣμπαρεκουάκ!? How about "απαίτηση ανάληψης πολιτικής ευθύνης;" Δεν ξέρω που τα έχετε ξαναπεί, αλλά αυτό δεν το καταλαβαίνω καθόλου. Όσοι δηλαδή ζητούσαν αποπομπή του Ράμσφελντ για το αίσχος του Αμπου Γκραιμπ διέπρατταν "σταλινική στοχοποίηση";


Ανεκδοτάκια :-)\tSmile\tΣυντάκτης:\tΓ. Καρακατσάνης\t13 Απριλίου 2008\tΚαιρό έχουμε να προσθέσουμε ανεκδοτάκια στην ενότητα «Αστεία» του xblog. Κυριακή σήμερα, ημέρα για χαλάρωση και ξεκούραση, νομίζω είναι ότι πρέπει για τρία ανεκδοτάκια, που μου άρεσαν πολύ 🙂\nΕίναι ένας και ψάχνει να παρκάρει στο Παγκράτι πάνω από 3 τέταρτα. Ξενερωμένος εντελώς πια κι αφού έχει ρίξει διαφορά «γαλλικά» από τα νεύρα του, αρχίζει: «Θεέ μου, σε παρακαλώ. Βοήθησέ με να βρω πάρκινγκ κι εγώ, παρόλο που ήμουν τόσα χρόνια άπιστος, θα αλλάξω. Θα πηγαίνω κάθε μέρα στην εκκλησία, δεν θα βρίζω, θα είμαι πιστός στη γυναίκα μου. Σε παρακαλώ μια θεσούλα. Σε παρακαλώ…». Μόλις στρίβει λοιπόν στη γωνία, να ‘σου η θεσούλα ελεύθερη. Κοιτάζει ο τυπάς τον ουρανό: «Aσ’ το, Θεέ… βρήκα»!\n– «Οι γυναίκες να πάνε στην κόλαση κατευθείαν. Όσο για τους άνδρες, θέλω να κάνετε μία σειρά όσοι είχατε το πάνω χέρι στο γάμο σας και μια άλλη όσοι κάνατε ότι σας έλεγαν οι γυναίκες σας».\n– «Ρε σεις, εγώ έπλασα τη γυναίκα από εσάς, άρα έπρεπε να είσαστε από πάνω της και εσείς με ξεφτιλίσατε!! Μόνο αυτός εδώ είναι αντάξιος για τον Παράδεισο! Πες μου τέκνο μου πώς κατάφερες να μείνεις σε αυτή τη γραμμή;»\n– «Κοιτάξτε… Εμένα, βασικά, η γυναίκα μου είπε να κάτσω εδώ».\n– «Πάντα είμαι άτυχος με τις κοπέλες!» γκρινιάζει πολύ στεναχωρημένος ο τύπος.\n– «Τι έπαθες πάλι»; τον ρωτά ο φίλος του.\n– «Να, χθες μετά από πολύ ψηστήρι, κατάφερα να βγάλω μια γκόμενα και να την πάω σε ένα ακριβό εστιατόριο. Ο διάολος έβαλε και πάλι το ποδάρι του και εκείνη βρήκε μέσα στη σαλάτα της ένα μικρό σκουλήκι. Φοβερά εκνευρισμένη καλεί το σερβιτόρο και του λέει: «Πάρε αμέσως αυτό το βρωμερό σκουλήκι από μπροστά μου!».\n– «Και τι έγινε;;;», ρωτά ο φίλος του.\n– «Με άρπαξε ο σερβιτόρος από το γιακά και με πέταξε έξω από το μαγαζί!»\nΕτικέτεςανέκδοταΑστείαΚατηγορίεςΔιάφορα\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tBandwidth Limit Exceeded, ενώ παράλληλα τρέχει διαφημιστική καμπάνια\tΣυντάκτης:\tΓ. Καρακατσάνης\t-\nΑπρ 13, 2008\tΝΕΟΤ. ΕΙΔΗΣΗ\tΥπολογιστές Mac στο Πλαίσιο\tΣυντάκτης:\tΓ. Καρακατσάνης\t-


Δήλωση Ν. Λέγκα για τον ανασχεδιασμό του ΕΣΠΑ - trikalaIN\nΔήλωση Ν. Λέγκα για τον ανασχεδιασμό του ΕΣΠΑ\nΟ Υπεύθυνος του Τομέα Πολιτικής Ευθύνης Ανάπτυξης και Ανταγωνιστικότητας της Ν.Δ., βουλευτής Β Αθηνών, κ. Κωστής Χατζηδάκης και ο αναπληρωτής Υπεύθυνος βουλευτής Τρικάλων, κ. Νίκος Λέγκας έκαναν την ακόλουθη δήλωση για τον ανασχεδιασμό του ΕΣΠΑ:\n«Η αναποτελεσματικότητα και η σύγχυση της κυβέρνησης αποτυπώνονται και στους χειρισμούς της για το ΕΣΠΑ. Εκδηλώνονται δε, ακόμα μια φορά, και στην προσπάθεια ανασχεδιασμού των προγραμμάτων. Συγκεκριμένα:\nΗ απορρόφηση του ΕΣΠΑ προχωρεί με πολύ αργούς ρυθμούς και η χώρα μας συνεχίζει να είναι πίσω σε σχέση με πολλές άλλες χώρες της ΕΕ. Η Ελλάδα τον Σεπτέμβριο του 2009 ήταν στην 5η θέση στην απορρόφηση των κοινοτικών κονδυλίων σε σχέση με τις υπόλοιπες χώρες της ΕΕ, ενώ τον Μάρτιο του 2011 είχε πέσει στην 13η θέση.\nΧαρακτηριστικό παράδειγμα των προβλημάτων είναι και η πορεία του Προγράμματος Δημοσίων Επενδύσεων (ΠΔE) που συνδέεται σε μεγάλο βαθμό με το ΕΣΠΑ. Στην προσπάθεια για μείωση ελλείμματος, το πρώτο πεντάμηνο του 2011 μειώθηκε και το Πρόγραμμα Δημοσίων Επενδύσεων κατά 47,3 % σε σχέση με πέρυσι.\nΟ υπουργός Περιφερειακής Ανάπτυξης συνεχίζει να επικαλείται αβάσιμες δικαιολογίες όσον αφορά στις καθυστερήσεις, όπως για παράδειγμα η πολυπλοκότητα της νομοθεσίας για το ΕΣΠΑ. Διερωτώμαστε γιατί δεν θυμάται ότι η προκάτοχός του, έφερε τον ν.3840/2010 ισχυριζόμενη ότι απλοποιήθηκαν έτσι όλες οι σχετικές διαδικασίες.\nΩς προς την εξαγγελία αναθεώρησης των προγραμμάτων, ενώ ήταν μια προεκλογική υπόσχεση του ΠΑΣΟΚ, που επαναλήφθηκε κάμποσες φορές μετεκλογικά, μέχρι σήμερα, δεν έχει παρουσιαστεί τίποτε συγκεκριμένο.\nΕπιτείνοντας τη σύγχυση, την προηγούμενη εβδομάδα, ο αρμόδιος Υπουργός, κατά τη διάρκεια παρέμβασης του στη Βουλή, μίλησε αφενός για «φρούδες ελπίδες» που καλλιεργούνται και αφετέρου για «έκτακτο πρόγραμμα χρηματοδότησης» που θα διαπραγματευτεί με την Κομισιόν. Ακόμα και μετά τις δηλώσεις Μπαρόζο για το θέμα, οι κατευθύνσεις της κυβέρνησης δεν αποσαφηνίστηκαν.\nΗ Νέα Δημοκρατία, από το Φεβρουάριο του 2010, είχε προτείνει, λόγω της δημοσιονομικής κρίσης, να ζητηθεί από την Κομισιόν αύξηση της κοινοτικής συμμετοχής στο ΕΣΠΑ, προκειμένου να διευκολυνθεί η απορρόφηση των διαθέσιμων κονδυλίων και να ελαφρυνθεί ο Προϋπολογισμός. Δυστυχώς, από τότε τίποτε δεν έχει γίνει.\nΟ χρόνος τρέχει εις βάρος της Ελλάδας. Το ΕΣΠΑ δεν λύνει φυσικά όλα τα προβλήματα, αλλά αποτελεί ένα εργαλείο που δεν επιτρέπεται να μην αξιοποιείται. Ευχόμαστε, έστω και την τελευταία στιγμή, να κάνει η κυβέρνηση αυτό που απαιτείται για να μην χαθεί ένα από τα βασικά όπλα που έχουμε στη διάθεσή μας».\nΓιατί το «ΦΥΣΑΕΙ ΚΟΝΤΡΑ» αποχώρησε από τη συνεδρίαση του δημοτικού στμβουλίου


Άννα Φόνσου: Μου έχει τύχει να μην έχω δουλειά και να φυλάω γάτες – Είμαι 90 plus (vid) | TheCaller\n«Στην Επίδαυρο δεν έχω παίξει τόσα χρόνια, τώρα θα παίξω; Το προσπάθησα τόσο. Είχα πει να με βάλουν στον χορό έστω και με μουτσούνα, αν τους θίγω να φαίνομαι. Στο Εθνικό Θέατρο έχω κάνει τόσες αιτήσεις και μου είπαν μην κάνετε άλλη, έχουμε τις περσινές», όπως δήλωσε η ίδια.\nΠάντως, εκμυστηρεύτηκε πως έχει τύχει να απορρίψει προτάσεις οι οποίες δεν την εξέφραζαν και αποκάλυψε τη δουλειά που προτίμησε να κάνει την περίοδο που δεν ασχολούνταν με τα καλλιτεχνικά δρώμενα.\nΣτην ερώτηση αν την ενοχλεί που γράφουν την ηλικία της στο διαδίκτυο, εκείνη με αφοπλιστική ειλικρίνεια απάντησε:\n«Είμαι 90 plus. Δεν με ενδιαφέρουν οι ηλικίες γιατί βρίσκω κάτι ηλίθιες 20 χρόνων που δεν θα ήθελα να είμαι στην ηλικία τους και να μην έχω υποψιαστεί τίποτα από αυτά που γίνονται σε αυτόν τον κόσμο παρά μόνο ποιες έχουν κάνει πλαστικές εγχειρήσεις».\nΌσον αφορά το ενδεχόμενο ενός γάμου, η Άννα Φόνσου δήλωσε: «Η εγγονή μου θέλει να με παντρέψει. Εγώ δεν το θέλω. Αλλά ακόμη και όταν ήμουνα παντρεμένη ζούσαμε με το σύζυγό μου σε ξεχωριστά σπίτια. Το τραγούδι που είχε γράψει ο σύζυγός μου για μένα ήταν το “Ετοιμάζω ταξίδι”».


Questor Αρχική σελίδα\nΕυχαριστούμε για την επίσκεψή σας στην ηλεκτρονική τοποθεσία μας. Θα θέλαμε να σας δώσουμε την ευκαιρία να έρθετε σε επαφή με την εταιρία μας, τα προϊόντα, τις υπηρεσίες και προσφορές μας.\nΚάνουμε κάθε δυνατή προσπάθεια να σας παρουσιάσουμε όλο το φάσμα των προϊόντων μας μέσω αυτών των σελίδων. Εμφαση δίνουμε στο χαρτί θερμομεταφοράς για μεταξοτυπία, καθώς και στις σταμπωτικές μηχανές. Ειδικευόμαστε στη θερμομεταφορά, καθώς είμαστε και οι ίδιοι κατασκευαστές θερμομεταφερόμενων υλικών και σταμπών.\nΗ εταιρία "Questor - Τ.Τενοπούλου" είναι μία οικογενειακή επιχείρηση που ιδρύθηκε το 1988. Εχοντας πετύχει τους προηγούμενους στόχους μας να αυτοματοποιήσουμε την παραγωγή μας, μπαίνουμε δυναμικά σε νέες αγορές με προϊόντα υψηλών προδιαγραφών σε ανταγωνιστικές τιμές.\nΑν δεν γνωρίζατε την εταιρία μας, και αυτή είναι η πρώτη σας επαφή μαζί μας, θα σας προτείναμε να επισκευτείτε τις σελίδες με τα προϊόντα μας για να γνωρίσετε τη δουλειά μας. Θα χαρούμε να σας ακούσουμε ή να σας γνωρίσουμε από κοντά για να λύσουμε προβλήματα και απορίες σας.\nΟι εγκαταστάσεις μας βρίσκονται στην Αθήνα, μόνο 30 μέτρα από την ΕΟ Αθηνών-Θεσσαλονίκης (στο Κηφισό) στο ύψος του Μπουρναζίου. Είστε ευπρόσδεκτοι οποιαδήποτε εργάσιμη μέρα από τις 8:00 μέχρι 16:30.\nΣε περίπτωση που χρειάζεστε περισσότερες πληροφορίες και προσφορές, θα χαρούμε να σας εξυπηρετήσουμε.\n- Συμπληρώνοντας τη φόρμα (κάντε κλικ στο "Επικοινωνία")\n- Με τηλέφωνο : 210 5773 050\n- Με Φαξ : 210 5786 158\n- Με e-mail :


Η σωστή διατροφή ή η γυμναστική είναι πιο σημαντική για να καταφέρουμε να αδυνατίσουμε; - Queen.gr\nΑπάντηση στο ερώτημα που βασανίζει πολλές από εμάς\nΟκ, θα μας πεις, αυτό το γνώριζες. Ποιο από τα δύο όμως είναι πιο βασικό για να χάσεις το περιττό λίπος; Αν για παράδειγμα προτιμήσεις, για αρχή, να κάνεις ένα από τα δύο, τότε ποιο είναι το πιο βασικό;\nΗ δίαιτα, λοιπόν, είναι λιγάκι πιο σημαντική από τη γυμναστική και αυτό γιατί η γυμναστική από μόνη της δεν μπορεί να κάνει θαύματα. Τι νόημα έχει άλλωστε να τρέχεις μισή ώρα πάνω στο διάδρομο αν μετά βγεις έξω και φας σουβλάκια, πίτσες ή γλυκά; Χωρίς αλλαγή στη διατροφή, το βάρος που θα χάσεις από την άσκηση είναι λίγο, καθώς θα χρειαστείς πάρα πολλές ώρες σκληρής προπόνησης για να πετύχεις αρνητικό ισοζύγιο θερμίδων.\nΑυτό τι σημαίνει; Μα φυσικά πως το πρώτο μέλημά σου θα πρέπει να είναι η βελτίωση της διατροφής σου! Μόνο αν βελτιώσεις σημαντικά τη διατροφή σου θα δεις σημαντικά αποτελέσματα πάνω σου, τα οποία σε συνδυασμό με την εντατική άσκηση θα γίνουν θεαματικά. Η σωστή διατροφή, λοιπόν, θα σε βοηθήσει να αδυνατίσεις και η γυμναστική θα σου δώσει το κάτι παραπάνω. Ποιο είναι αυτό; Μα φυσικά η απόκτηση ενός υγιούς, σφριγηλού και καλογυμνασμένου σώματος.


AYΡΙΑΝΗ NEWS: Καιρός: Αίθριος σε όλη τη χώρα\nΟι άνεμοι στο Αιγαίο θα πνέουν από νότιες διευθύνσεις και θα είναι τοπικά έντασης 5 μποφόρ.\nΑΝΕΜΟΙ: Μεταβλητοί ασθενείς και βαθμιαία στα ανατολικά νοτιοδυτικοί 4 μποφόρ.\nΘΕΡΜΟΚΡΑΣΙΑ: Από 2 ως 18 βαθμούς κελσίου και στη Δυτική Μακεδονία 4 με 5 βαθμούς χαμηλότερη. Παγετός κατά τόπους τις πρωινές ώρες στα δυτικά.\nΚΑΙΡΟΣ: Λίγες νεφώσεις που βαθμιαία από τα δυτικά θα αυξηθούν. Τοπικά περιορισμένη ορατότητα τις πρωινές ώρες στα ηπειρωτικά.\nΘΕΡΜΟΚΡΑΣΙΑ: Από 3 ως 18 βαθμούς κελσίου. Στην Ήπειρο 3 με 4 βαθμούς χαμηλότερη.\nΚΑΙΡΟΣ: Γενικά αίθριος. Από το βράδυ αραιές νεφώσεις. Τοπικά περιορισμένη ορατότητα τις πρωινές ώρες.\nΘΕΡΜΟΚΡΑΣΙΑ: Από 2 ως 19 βαθμούς κελσίου. Στα βόρεια 3 με 4 χαμηλότερη.\nΚΑΙΡΟΣ: Γενικά αίθριος. Από το βράδυ τοπικές νεφώσεις.\nΚΑΙΡΟΣ: Γενικά αίθριος. Τοπικά περιορισμένη ορατότητα στα βόρεια το πρωί.\nΑΝΕΜΟΙ: Στα νότια βόρειοι βορειοδυτικοί 3 με 4 μποφόρ. Στα βόρεια μεταβλητοί 3 με 4 που βαθμιαία θα γίνουν νότιοι 4 με 5 μποφόρ.\nΘΕΡΜΟΚΡΑΣΙΑ: Από 9 ως 19 βαθμούς κελσίου. Στα βόρεια 2 με 3 βαθμούς χαμηλότερη.\nΘΕΡΜΟΚΡΑΣΙΑ: Από 5 ως 18 βαθμούς κελσίου.


απίστευτη ανακάλυψη αλλάζει την ελλη - Realbomb.gr\nαπίστευτη ανακάλυψη αλλάζει την ελλη\nHome Πολιτισμός Απίστευτη Ανακάλυψη αλλάζει την ελληνική ιστορία;\nΝοε 19, 2015Πολιτισμός\nΜια πολύ σημαντική ανακάλυψη ήρθε στο φως στην Πιερία, από ομάδα επιστημόνων του ΑΠΘ, που βρήκαν… και ήδη μελετούν απολιθωμένες χελώνες 2,5 εκατομμυρίων ετών από την παραλία του Μακρύγιαλου.\nPrevious PostAυτό θέλεις να το δεις: To full frontal της Κέιτ Μος! (HOT PHOTOS)\nNext PostΠάγωσαν οι επιστήμονες! – ΔΕΙΤΕ την παραλία των Εγκρεμνών στη Λευκάδα, μετά το σεισμό


Πολυσυντροφικότητα και Φεστιβάλ Υπερηφάνειας – Πολυσυντροφικότητα (Polyamory)\nΓιατί να στηρίξουμε τα Pride;\nΗ οργάνωση Polyamorous NYC στο Pride της Νέας Υόρκης το 2008\nΝαι, έχετε δίκιο αν μου πείτε ότι τα Φεστιβάλ Υπερηφάνειας δεν αποτελούν ακριβώς την προσωποποίηση της τελειότητας. Έχουν τα προβλήματά τους, όπως και το ΛΟΑΤΚΙ+* κίνημα γενικότερα. Αλλά εδώ που τα λέμε, ποιο κίνημα δεν έχει αδυναμίες; Όλα έχουν τις εσωτερικές τους συγκρούσεις, τα … μαλλιοτραβήγματα και τα μπερδέματά τους. Αν περιμένουμε να βρούμε ένα κίνημα «καθαρό», πολύ απλά δεν θα το δούμε ποτέ. Το ερώτημα, λοιπόν, που προκύπτει είναι το εξής: εμείς, οι άνθρωποι που ενδιαφερόμαστε για την πολυσυντροφικότητα και γενικότερα για τις ανοιχτές σχέσεις, θα πρέπει να πάμε στα Φεστιβάλ Υπερηφάνειας; Ας δούμε τα επιχειρήματα υπέρ και κατά:\n«Μα τα Pride είναι για τους gay!»\nΚαι ναι και όχι. Τα Φεστιβάλ Υπερηφάνειας αφορούν κατεξοχήν τη ΛΟΑΤΚΙ+ κοινότητα, αλλά σ’ αυτά επίσης συμμετέχει ένα ευρύ φάσμα ατόμων και οργανώσεων: αντιρατσιστικές και αντιφασιστικές συλλογικότητες, αθεϊστικές ομάδες, οργανώσεις της αριστεράς, άτομα με αναπηρία, ακτιβιστές/τριες για τα δικαιώματα των οροθετικών, γυναικείες ομάδες αλλά και πάμπολλοι απλοί, καθημερινοί άνθρωποι που είναι ευαισθητοποιημένοι στα θέματα του φύλου και της σεξουαλικότητας. Στα Φεστιβάλ Υπερηφάνειας συμμετέχουν χιλιάδες γιατί πολύ απλά αποτελούν μια μεγάλη γιορτή διεκδίκησης της διαφορετικότητας!\n«Ναι αλλά το Pride της Αθήνας είναι τρανσφοβικό!»\nΤα Φεστιβάλ Υπερηφάνειας αποτελούν σημεία-σταθμούς του ΛΟΑΤΚΙ+ κινήματος. Δεν είναι ιδιοκτησία της όποιας οργανωτικής επιτροπής τους. Έχουμε πολλούς και καλούς λόγους για να κάνουμε κριτική στον τρόπο με τον οποίο οργανώνονται – όμως, δεν υπάρχει λόγος να τα χαρίσουμε σε κανένα/καμία. Τα στηρίζουμε κριτικά και συγχρόνως παλεύουμε ενάντια στους αποκλεισμούς, την περιθωριοποίηση, την εμπορευματοποίηση και τις προσπάθειες φίμωσης και λογοκρισίας.\n«Εμείς είμαστε πολυσυντροφικές/οί, δεν ανήκουμε εκεί.»\nΗ πολυσυντροφικότητα περιλαμβάνει ανθρώπους κάθε φύλου και σεξουαλικού προσανατολισμού. Πολλά από τα poly άτομα είναι και τα ίδια ΛΟΑΤΚΙ+ ή διατηρούν ερωτικές σχέσεις με πρόσωπα αμφιφυλόφιλα, τρανς, queer κ.τ.λ. Σε χώρες του εξωτερικού, όπως οι ΗΠΑ και ο Καναδάς, πολυσυντροφικές ομάδες συμμετέχουν στα Φεστιβάλ Υπερηφάνειας, πολλές φορές κρατώντας και δικό τους πανό με τη λέξη Polyamory ή κάτι παρόμοιο. Άλλωστε, εκεί ο χώρος μας έχει υιοθετήσει πλήρως την ατζέντα των ΛΟΑΤΚΙ+ διεκδικήσεων – γιατί όχι κι εμείς;\n«Και με τα δικά μας δικαιώματα τι γίνεται, ρε φιλενάδα;»\nΠολυσυντροφικά και ΛΟΑΤΚΙ+ άτομα διαδηλώνουν μαζί με αντιφασίστες/τριες, αντιρατσιστικό συλλαλητήριο, Μάρτιος 2015\nΑ γεια σου! Αν το καλοσκεφτείτε, αντιμετωπίζουμε κι εμείς πολλά από τα προβλήματα που βασανίζουν τα ΛΟΑΤΚΙ+ άτομα. Πολυσυντροφικό σύμφωνο συμβίωσης δεν υπάρχει, ενώ η διγαμία θεωρείται ποινικό αδίκημα. Τα πολυσυντροφικά άτομα και οικογένειες αναγκάζονται συχνά να ζουν «μέσα στην ντουλάπα» γιατί αντιμετωπίζουν το στιγματισμό και τις διακρίσεις. Πρόσφατα, μια οικογένεια στις ΗΠΑ έχασε την κηδεμονία των παιδιών της και σύρθηκε στα δικαστήρια γιατί … είναι πολυσυντροφική! (Βλ. “Put an end to this horror story…”)\nΗ πολυφοβία είναι τόσο πραγματική όσο και η ομοφοβία, η αμφιφοβία και η τρανσφοβία. Αν θέλουμε να παλέψουμε για τα δικαιώματά μας, χρειαζόμαστε συμμάχους και οι καλύτεροι σύμμαχοι είναι αυτοί/ές που αντιμετωπίζουν παρόμοια ζητήματα με μας. Άλλωστε, υπάρχουν άτομα και οργανώσεις του ΛΟΑΤΚΙ+ χώρου που έχουν ήδη εκφράσει τη στήριξή τους σε μας. (Βλ. «Τα δικαιώματα δεν χαρίζονται – Οι αγώνες μας συνεχίζονται») Στο χέρι μας είναι να κερδίσουμε όλο και περισσότερη συμπαράσταση!\nΣκεφτείτε ακόμη το εξής: κάθε νίκη που πετυχαίνει το ΛΟΑΤΚΙ+ κίνημα είναι ένα βήμα που σπάει το κυρίαρχο πρότυπο του «cis ετεροφυλόφιλου μονογαμικού ζευγαριού» – άρα, ένα βήμα προς τη σωστή κατεύθυνση. Θέλουμε μια κοινωνία όπου κάθε άτομο θα μπορεί να ζει την προσωπική του ζωή έτσι όπως του ταιριάζει, μια κοινωνία χωρίς στερεότυπα και καλούπια, χωρίς μίσος και διακρίσεις.\n«Εγώ ΔΕΝ θέλω να παλέψω για δικαιώματα, πολυσυντροφικές σχέσεις θέλω να κάνω.»\nΚι εγώ θέλω να τρώω όσο παγωτό γουστάρω χωρίς να παχαίνω! Πώς θα κάνεις σχέσεις, καλό μου παιδί, όταν η ίδια η πολυσυντροφικότητα είναι άγνωστη λέξη στη χώρα μας; Πώς περιμένεις να βρεις τους κατάλληλους ανθρώπους όταν δεν υπάρχει σχεδόν καμιά ενημέρωση γι’ αυτά τα θέματα; Η πολυφοβία υπάρχει παντού γύρω μας, όπως και μέσα μας. Είναι τρομακτικά δύσκολο να δημιουργήσει κανείς ειλικρινείς και συναινετικές μη μονογαμικές σχέσεις μέσα σ’ ένα τέτοιο εχθρικό περιβάλλον (ξέρω τι σας λέω, είμαι παλιά στο χώρο!).\nΟ μόνος τρόπος να ξεπεραστεί αυτό το πρόβλημα είναι να κινητοποιηθούμε: να βγούμε από το καβούκι μας, να συζητήσουμε με άλλους ανθρώπους, να τους ενημερώσουμε και να τους ευαισθητοποιήσουμε. Έτσι θα πάψουν να μας βλέπουν σαν εξωγήινα όντα που προσγειώθηκαν ξαφνικά στον … πλανήτη της υποκρισίας. Από μας εξαρτάται να τους βοηθήσουμε να συνειδητοποιήσουν ότι υπάρχουν κι άλλες επιλογές πέρα από τη μονογαμία ή την «ντουλάπα» των κρυφών παράλληλων σχέσεων.\nΡαντεβού στο Pride, λοιπόν! Εγώ θα είμαι εκεί, με πικέτες, προκηρύξεις και … rainbow βραχιολάκι. Εσείς; 🙂\n* ΛΟΑΤΚΙ+: Λεσβίες Ομοφυλόφιλοι Αμφιφυλόφιλοι/ες Τρανς Κουίρ Ίντερσεξ κ.ά.\nΚουίρ ή κουίαρ (queer): οι άνθρωποι που δεν χωράνε στα κυρίαρχα πρότυπα του φύλου και της σεξουαλικότητας και αμφισβητούν αυτά τα πρότυπα.\nΊντερσεξ (intersex): μεσόφυλα ή μεσοφυλικά άτομα, οι άνθρωποι που έχουν γεννητικά όργανα και των δύο φύλων (παλιότερα ονομάζονταν «ερμαφρόδιτοι»).\nΜε ετικέτα πολυφοβία,πολυγαμία,σύμφωνο συμβίωσης,ΛΟΑΤΚΙ+,Πολυσυντροφικότητα,Φεστιβάλ Υπερηφάνειας,ανοιχτές σχέσεις,LGBTQ κίνημα,polyamory Greece,Pride 2015,queer\nPrevious postΗ πικέτα μας στο συλλαλητήριο της 21 Μάρτη 2015\nNext postΛέμε ΟΧΙ στο φόβο απ’ όπου κι αν προέρχεται!